Kitegeeza ki nti Katonda Kwagala?\nKatulabe engeri Bayibuli gyenyonyola okwagala, era awo tulyoke tulaba engeri ezimu Katonda bwalabisibwa nga (Katonda) kwagala. “Okwagala kugumiikiriza, kulina ekisa; okwagala tekuba na buggya; okwagala tekwekulumbaza, tekwegulumiza, tekukola bitasaana, tekunoonya byakwo, tekunyiiga, tekusiba bubi ku mwoyo; tekusanyukira bitali bya butuukirivu, naye kusanyukira wamu n'amazima; kugumiikiriza byonna, kukkiriza byonna, kusuubira byonna, kuzibiikiriza byonna. Okwagala tekuggwaawo emirembe gyonna:”(1Abakkolinso 13:4-8a). Katonda bwati bwonyonyola okwagala, era kubanga Katonda kwagala, (1 Yokaana 4:8), ekyo kyali.\nKwagala (Katonda) teyekakatika ku muntu yenna. Abo abagya gyali bagya kubanga baba bawulidde era nga bategedde okwagala kwe. Kwagala (Katonda) alaga ekisa eri bonna. Kwagala (Yesu) yagenda akola ebulungi eri buli muntu nga talina kyekubiira. Kwagala (Yesu) teyegoomba bintu abalala byebaalina, yabeera mu bulamu obwawansi era teyemulugunya. Kwagala (Yesu) teyeraaga olw’ekyo kyeyali mu mubiri, newankubadde nga yandiwangudde buli omu gweyasanga. Kwagala (Yesu) takaka bantu kumogendera. Katonda teyakaka mwana we kumugondera, wabula Yesu yasalawo kyeyagalire okugondera Kitaawe mu Gulu. “naye ensi etegeere nga njagala Kitange, era Kitange bwe yandagira, bwe ntyo bwe nkola. Mugolokoke, tuve wano.” (Yokaana 14:31). Kwagala (Yesu) yali/era ebiseera byonna teyelowoozaako tekka.\nOkwagala kwa Katonda tusinga kukulaba mu Yokaana 3:16. “Kubanga Katonda bwe yayagala, ensi bw'ati, n'okuwaayo n'awaayo Omwana we eyazaalibwa omu yekka buli muntu yenna amukkiriza aleme okubula, naye abeere n'obulamu obutaggwaawo.” Abaruumi 5:8 eyogera obubaka bwebumu. “Naye Katonda atenderezesa okwagala kwe ye gye tuli, kubanga bwe twali nga tukyalina ebibi Kristo n'atufiirira.” Tulaba okusinzira mu nyiriri zino nti Katonda ayagala nyo tumwegatteko mu nyumba ye ey’emirembe n’emirembe, mu Gulu. Akubye ekubo ffe okudda gyali bwasasude ebanja ely’ebbi byaffe. Atwagala kubanga yasalawo okutwagala ng’ekikolwa okusalawo kwe. Okwagala kusonyiwa. “ Bwe twatula ebibi byaffe, ye wa mazima era omutuukirivu okutusonyiwa ebibi byaffe, n'okutunaazaako byonna ebitali bya butuukirivu.” (1 Yokaana 1:9).\nKitegeeza kki Katonda okuba Kwagala? Okwagala mbala ya Katonda. Okwagala mbala ya Katonda, buntu bwe. Okwagala kwa Katonda tekukontana butukirivu, butukuvu, obwenkanya, oba obusungu bwe. Embala za Katonda zonna zikolela wamu. Buli kimu Katonda kyakola akikolera mu kwagala era mu bwenkanya era ba mutuufu. Katonda kyakulabirako ekitukiridde okyokwagala okutuufu. Ekyewunyisa, Katonda awadde abo bonna abakkiriza omwana we okubeera omulokozi wabwe obusobozi okwagala nga bwayagala, okuyita mu manyi g’Omwoyo mutukuvu. ( Yokaana 1:12; 1 Yokaana 3:1, 23-24).


Bukedde Online - Abasawo bawakanya ekya gavumenti okuwola musigansimbi obutitimbe bw'ensimbi okuzimba eddwaaliro ly'e Lubowa\nEngeri ez'enjawulo obulumi bw'omutwe bwe b...\nAbakulira abasawo nga baliko bye bannyonnyola ku ssente ez'okuwolebwa musigansimbi okuzimba eddwaaliro e Lubowa\nAbasawo abeegattira mu kibiina kya Uganda Medical Association bawakanya ekiteeso ekyayisiddwa Palamenti gye buvuddeko okuwola musigansimbi obutitimbe bw'ensimbi okuzimba eddwaaliro e Lubowa.\nBano baasazeewo okuwandiikira omukulembeze w'eggwanga ne sipiika wa Palamenti, Rebecca Kadaga nga basaba wateekebwewo akakiiko ak'enjawulo okunoonyereza ku nsonga eno naddala ku bukadde 380 obwa doola obugenda okuweebwa musigansimbi bo ze bagamba nti mpitirivu bw'ogeraageranya n'omulimu ogugenda okukolebwa.\nOkwogera bino baabadde mu lukung'aana lwa bannamawulire lwe baatuuzizza ku ddwaaliro e Mulago ku Mmande nga luno lwakubiriziddwa pulezidenti waabwe, Dr. Ekwaro Obuku.\nDr. Obuku abadde omwennyamivu agamba nti, kyewuunyisa okulaba nti Palamenti yagenda mu maaso n'okuyisa ekiteeso nga kino nga temaze wadde n'okwebuuza ku bo ng'abasawo oba ddala eddwaaliro ly'e Lubowa lyetaagisa era ddala bwe liba lyetaagisa liyinza kumalawo ssente mmeka?\nYayongeddeko nti, si kya bwenkannya okuddira ensimbi ezo zonna okuziteeka ku kuzimba eddwaaliro eppya so nga eddwaaliro ekkulu ery'e Mulago likyetaaga obukadde bwa doola 6 bwokka okuzimbibwa okuggwa.\nEddwaaliro ly'e Mulago ssinga libeera lizimbiddwa ne liggwa bulungi lijja kusobola okujjanjaba buli Munnayuganda ku bwereere oba ku bbeeyi ensaamusaamu ekintu kye bagamba ekitali ku ddwaaliro ly'e Lubowa kubanga lyo lijja kuba lisobola kuwa bujjanjabi abo bokka abeesobola mu nsonga y'ensimbi.\nEddwaaliro lya Mulago nga terinnaddamu kuzimbibwa\nDr. Sulaiman Lubega, omusawo omukugu mu kujjanjaba endwadde z'omutima mu baana annyonnyode nti nga Uganda Heart Institute beetaaga obuwumbi 7 okumaliriza ekifo awakuumirwa abalwadde b'emitima abamaze okulongoosebwa ekya Intensive Care Unit (ICU) ku ddwaaliro ekkulu e Mulago Era beetaaga n'obukadde bwa doola 70 okuzimba eddwaaliro ly'omutima eryetengeredde ekiteeso ky'agambye nti kyayisibwa emyaka 7 egiyise wabula nga ne gyebuli eno Gavumenti ekyalemereddwa okubawa ensimbi zino okutandika okuzimba.\nDr. Lubega yawabude nti, nga Gavumenti tennalowooza ku kyakuwola musigansimbi yandisoose kulowooza ku malwaliro amayitirivu agali mu ggwanga agakyalina obwetaavu obw'amaanyi obwebikozesebwa okusobola okutuusa ku Munnayuganda obujjanjabi. Ekirala, mu bifo nga Lubowa temwetaagamu ddwaaliro wabula ligwanidde liteekebwe mu bifo ebyesuddeko Kampala ne Wakiso nga Arua kubanga nayo waliyo obwetaavu bwa maanyi.\nDr. Gideon Rukundo, akulira abasawo abakugu mu kulongoosa agamba nti Uganda erina abakugu abamala mu kulongoosa n'okujjanjaba buli ndwadde era yeewuunya abakugu ba kika ki abo abagenda okubeera mu ddwaaliro ly'e Lubowa.\nAgattako nti, mu 2017 Gavumenti yateeka ssente mu kubangula abasawo abakugu mu kulongoosa endwadde ez'enjawulo naddala ezo ezaaleeteranga Bannayuganda okugenda mu mawanga g'Abazungu okufuna obujjanjabi. Abasawo 42 be baabangulwa era baamaliriza emisomo mu September wa 2018, kyokka okuva olwo bakyateereddwa ku katebe olw'ensonga nti eddwaaliro ly'e Mulago mwe balina okujjanjabira abalwadde likyalemeddwa okuzimbibwa okuggwa.\nBano baafuna obukugu mu kulongoosa obwongo, enkizi, ekibumba n'ensigo, emisuwa n'ebirala.\nDr. Sulaiman Lubega\nTrump bazzeemu okumumegga n'acwana


Bukedde Online - Swiiti wadde onkwatidde mu bwenzi nkufa bitole!\nMuzeeyi nsonyiwa mbadde nsaaga\nMutebi Ayanjudde 10 n’avuluga abaamudduseeko...\nOMUKAZI asanze bba ng’asinda omukwano n’omukazi omulala mu buliri bwabwe.\nOmukazi atabuse n’abuuza bba nti, ‘‘ssebo, oyo omukazi gw’oleese alina ki kye sirina? Okimanyi nti oli mutemu. Oteeka otya omukazi omulala ku buliri bwange?’’. Wabula omusajja ensonyi yazifudde busungu n’atandika okukuba omukazi ne beevulunga mu bisooto. Omukazi yalabye omusajja ayagala kumutta kwe kuddukira ku poliisi eyakutte omusajja.\nOmusajja olwatuuse ku poliisi n’atandika okwekola obusolosolo ng’agamba nti newankubadde mukyala we amukwatidde mu kikolwa ky’obwenzi, ekyo tekimuggyako kwagala mukyala we era amufa bitole nga n’ensi yonna ekimanyi. Bwatyo yasabye abaserikale nti bwe kuba kumusiba babasibe bombi n’omukyala.\nYafukamidde wansi n’amusaba ekisonyiwo n’okumukuba akaama. Emmanuel Mpairwe 24, ow’omu Ssebina Zooni ku Kaleerwe ye yatuuyanye nga mukazi we Ritah Kyomugisha amukwatidde mu bwenzi. Oluvannyuma Mpairwe yayimbuddwa ku kakalu ka poliisi ng’omusango guli ku fayiro nnamba SD: REF: 17/05/09/2017.


Bukedde Online - Poliisi eraze ensibuko y'obubbi bwa boda n'ababuli emabega\nMmengo yakubunyisa abaami b'emiruka n'abat...\nATWALA eby’entambula ku Poliisi ya CPS mu Kampala, Julius Luyima, alaze ebitundu eby’obulabe mu Kampala omukyali abeeyita basajja ba Abudalla Kitatta abakwata bodaboda za bannaabwe nga bakolagana n’abaserikale ku bu poliisi obutono mu Kampala.\nJulius Luyima agamba nti, omuntu okukwata pikipiki ya munne nga si muserikale bubeera bubbi obw'etaaga okulwanyisa n’amaanyi nti kyokka ate abandibadde babulwanyisa bebakolagana n’abakwata pikipiki ate ekitongole kya Crime Intelligence ekyandibadde kibakwata nakyo tekifuddeyo.\nLuyima agamba nti, okukwata pikipiki ezzizza omusango tekyandibadde kibi naye ggwe agikwata ogikutte nabigendererwa ki. Bweyabadde ayogera ku nsonga eno mu ofiisi ye, Luyima yagambye nti, basobodde okuyigiriza baddereeva n’abavuzi ba bodaboda mu Kampala okugondera amateeka wabula bano abakwata pikipiki bebafuuse omuziziko.\nAgattako nti, okukola ebikwekweto bwebityo, birina kukolebwa omuserikale ng’ali mu yunifoomu nekibeera mu mateeka nga kikulembeddwa omuserikale wa poliisi y’ebidduka.\nAgattako nti, poliisi y’ebidduka webeera tebabeerawo babaza ng’evuddeko oba mu bifo awatali muserikale wa poliisi ya bidduka webatandikira okukwata nebatulugunya abavuzi ba bodaboda babaggyemu ssente.\nAgamba nti abakwata bodaboda bakolera mu bitundu okuli, Nakivubo Road, Cooper Complex, Nile Coach, Mini Price, Clock Tower, Punjani.\nPikipiki bwezikwatibwa, zitwalibwa ku bu poliisi obwetoloodde ebintu bino Luyima ky’agamba nti, lwaki abakulira bu poliisi buno bakkiriza okutereka pikipiki zino bwebaba tebalina ddiiru nabazikwata.\nAgattako nti, bwebaba tebayambiddwa bakulira bu poliisi buno mu kulwanyisa abakwata pikipiki mu Kampala, obubbi bukyali bungi.\nAgamba nti, singa pikipiki ekwatibwa ng’erina omusango gw’ekoze ku luguudo, fayiro ebeera erina okuwerezebwa mu ofiisi ekola ku nsonga z’ebidduka ku CPS n’ekolebwa.\nAgamba nti bafunye okwemulugunya okuva ku Biwologoma, Mini Price, UsAFI, Kafumbe Mukasa ne Nile Coach ng’abantu beemulugunya ku bakwata pikipiki zaabwe mu bukyamu nezitawandiikibwa na mu bitabo bya poliisi ya bidduka.\nPikipiki ezikwatibwa ezimu zibulira ddala bannanyini zo nebataddamu kuziraba ate abalala babaggyamu ssente empitirivu okuzibaddiza.\nini Price, Clock Tower, Punjani.\nEmirambo gy'abattiddwa e Bombo bagiwadde ab'enganda\nAlumirizza bba okumutema


Ennima ey'obutonde - Wikipedia\n1 Ennima ey'obutonde\n2 Ebirungi ebiri mu nnima ey'obutonde\n3 Ennima ey'obutonde erina emigaso emikulu ebiri:\n4 Otandikawo otya ennima ey'obutonde ng’oyita mu mitendera emyangu?\nEnnima ey'obutonde ekwata ku kulima okutaliimu kukozesa ddagala erikolebwa okutta ebiwuka ebitawaanya ebirime oba ebigimusa ebikoleddwa obukolebwa. Ekigendererwa ekikulu ky'ekyomulimi okuwa obutonde ekyo kyaggyira ddala obutereevu my butonde. Omulimi akkiririza mu kukozesa obutonde ng'abweyambisiza wamu n'ebyo ebiva mu ttaka, entambuza y'amazzi wamu n'abantu abetoolodde ennimiro. Omulimi akolera mu butonde okukolerera obutonde nga yeeyambisa obutonde, ng'assa ekitiibwa mu buli kintu ekiburimu mu nnima ey'obutonde. Ekigendererwa ekikulu mu nnima eno kwe kuwa obutonde ekyo kyonna kye bwetaaga awatali kukyusaamu.\nEbintu bitonotono ebirina okutwalibwa nga bya mugaso mu nnima ey'obutonde. Ekisooka ly'ettaka wamu n'ebiriisa byalyo ebiva mu bintu by'obutonde. Omulimi alina okussaayo omwoyo kw’ebyo by’aba ateesezza okukola mu bulambulukufu bwabyo wamu n'okufaayo okulabirira ettaka.\nKya mugaso okussa ebigimusa eby'obutonde mu ttaka buli lunaku obutayosa era nga kyangu okukola. Omulimi kye yetaaga kwe kutunuulira obutonde ibumwetoolodde omuli ebitundu ebisaawe, ennimiro wamu n'effumbiro. Omuddo ogusaayiddwa, ebisaaniiko ebivunze ebiva ku bimera n'emiti, ebisaaniiko ebiva mu ffumbiro byonna bisobola okutabulwa awamu okusobola okukola ebiriisa eby'obutonde ebyetaagibwa mu nnimiro. Okusobola okufuna amakungula agasinga obulungi, ettaka lyo ligattemu ebintu ebyo ebiva mu butonde.\nEkintu ekirala ekikulu ennyo ekirina okufiibwako mu nnima ey'obutonde bye bimera n'emiti ebinaakungulwamu. Kigambibwa okuba nti kya mugaso okusiga ensigo oba okusimba emiti emito egyo eginaatukana n'embeera y’obudde wamu n'ekika kyettaka. Kino kijja kukekkereza obudde nga tojja kwetaaga kuteeka nnyo birowoozo ku nkula yaabyo olw'ensonga nti obutonde nga bwo bujja kubiyamba okukula mu ngeri eyeeyagaza.\nEbibala n'enva endiirwa ebiva mu kukozesa ebintu eby'obutonde kigambibwa okuba nga bibeera biwoomu era nga n'ebiriisa ebifumbekeddemu bingi ddala. Kookolo azuuliddwa nga bukyali ebiriisa bino bisobola okuyamba okumuziyiza olw'ensonga nti emmere erimiddwa n'ebintu eby'obutonde emalawo omukisa gw'okuliiranga ebintu eby'obulabe ng'eddagala ly'ebirime, n’ebigimusa ebiyamba ebirime okukula amangu; nga bwe kiri nti mu nnima ey'obutonde temuba kukozesa ddagala ttabule. Eno y'emu ku ngeri ezisinga obulungi okusobola okubeera ng'omubiri gukola bulungi, gweyagaza era nga mulamu.\nEbirungi ebiri mu nnima ey'obutondeEdit\nEnnima y'obutonde y'enkola esobozesa okuggyawo obulabe obw'okulumbibwa sukaali, endwadde z'omutima wamu n’endwadde endala era ng'ekuwa bulungi omukisa gw’obubeera ng'oli kumpi n'obutonde wamu n'okufuna mu bujjuvu obulamu obuggya okuva mu butonde mwe nnyini. Eno engeri era ekekkereza ensimbi ezissibwa mu bulimi. Ennima y'obutonde eyamba okukuuma amazzi olwobutakozesa biragala, eyamba okuziyisa ekiriisa ekya Nitrogen obutaggwa mu ttaka. Efuula ettaka okubeera nga ddamu bulungi era nga lirimu ebiriisa, okufuna ebibala ebituukana n'omutindo gw'eggwanga. Ebimera ebitaliibwa nga ppamba era asobola okulimibwa oobulungi mu nnima ey'obutonde.\nEnnima ey'obutonde erina emigaso emikulu ebiri:Edit\nOgusooka ekukkiriza wamu n'aboomu makaago okukendeeza ku bungi bw'eddagala eririirwa mu mmere buli lunaku. Okulya ebibala n'enva endiirwa ebituukiridde kikendeeza ku bungi bw'eddagala ery'obutwa lye tulya mu bulamu bwaffe obwa bulijjo.\nOgw'okubiri ekuyamba okukola omulimu gwo mu kukuuma obutonde bw'ensi eri eddagala ery'obutwa. Ennima ey'obutonde kitegeeza nti tojja kubeera ng'okozesa eddagala eritta ebiwuka wamu n'ebigimusa ebitundibwa mu katale ebiyamba okwongera ku bulamu bw'ebirime. Mu kifo kya bino ojja kuba ng'okozesa ebintu ebirala eby'enjawulo okukuuma ebirime nga biramu era n'okuziyiza ebiwuka okusaasaanira ku bimera ebirala.\nOtandikawo otya ennima ey'obutonde ng’oyita mu mitendera emyangu?Edit\nWaliwo emitendera mitono era emyangu gy'osobola okweyambisa okutandikawo ennima eyiyo ey'obutonde.\nSooka okebere ettaka lyojja okubeera ng'okozesa mu nnima ey'obutonde. Ettaka eddungi ate nga ddamu terijja kukuuma bukuumi bimera byo nga biramu kye kyokka wabula era lijja kuliikiriza n'ebiriisa eby'enjawulo. Osobola okugula ebikozesebwa ebibyo awaka by'osobola okukozesa okukebera ettaka lyo mu budde obukwanguyira. Ekirala osobola okusindika ekitundu ku ttaka lyo eri wofiisi etwala eby'obulimi mu kitundu kyo okusobola okulikebera.\nEky'okubiri kola enteekateeka y'ennimiro yo, nsigo ki na miti ki emito gy'osobola okusimba. Ku kino yongerako ne ku mutindo gw'ettaka lyo ng'ozuula bimera ki ebituukana n'ekika ky'ettaka lyo. Londa ebimera ebisobola okugumira embeera y'obudde, ettaka, amazzi wamu n'ekitangaala. Gezaako okugula endokwa ezisobola okulimibwa nga tokozesezza bigimusa oba ddagala lya birime. Kino kijja ku kuyamba okufuna emmere etaliimu ddagala lya butwa.\nEky'okusatu, tegeka ebintu okuva mu butonde ne nnakavundira eby'okukozesa mu nnimiro ey'obutonde ng'okuaanya eebisaniiko by’oggye mu nnimiro ne mu ffumbiro. Kino kijja kuyamba obutonde bw'ensi nga kikendeeza ku kuziika ebintu ebitalina mugaso mu ttaka, nga n'ekyokubiri kya bwereere ekiteetaagisa kussaamu nsimbi yonna okukikola.\nEkiddako, kola enteekateeka ku ngeri y'okufukiriramu ebirime ng'osinziira ku mbeera y'obudde n'ekiseera nga bwe kiri mu mwaka. Kiba kiirungi okufukirira ebirime mu budde obw'okumakya okusinga ekiro olw'ensonga nti embuyaga eba ekunta mpola ku makya era nga n'omukisa gw'ebimera okuvaamu amazzi nga gambuka mu bbanga guba guli wansi nnyo. Ekirala gezaako okufukirira emirandira okusinga ebimera.\nEkiddako, gulayo ebigimusa by'obutonde olwokuba nti ebirime ssi byonna nti bibeera byetaaga ebigimusa; ebiwuka ebirungi ebigasa ettaka bisobola okukuyambako mu nnima ey'obutonde. Mu kaseera kano weetaaga okugula ebintu ebikozesebwa okugeza ebitiiyo, giraavu, ebifukirira n'ebirala. Osobola era n’okwewola ebintu bino bikuyambeko mu nnima ey'obutonde.\nEkiddako, tandika okugula ensigo oba osobola okuggya mu nva endiirwa oba ebibala by'olina n'otandika okubisimba nga bwe wateekateeka era nga n'ennimiro ewedde.\nEkiddako, tandika okukoola. Guno gwe mulimu ogusingayo obwangu. Osobola okuyambibwako abaana bo bw'oba obalina oba n'oyita abaana okuva ku mulirwano okukuyambako mu kino.\nEkiddako osobola okutegeka okubikka ennimiro yo ng'okozesa omuddo omusale, ebiti ebitemeeteme, ebitiititi ebivudde ku bimera n'ebirala. Kya migaso nnyo okutegekera ennimiro yo ekisiikirize ekirungi ate era n'okutegeka engeri ennungi ey'okusobozesaamu ebimera okufuna omusana ogumala.\nEkisembayo nga buli kimu kiwedde, kibeera kiseera kya kulabirira wamu n'okukuuma ennimiro buli lunaku olukya. Osigaza obuvunaanyizibwa obw'okukutulako obutabi n'ebikoola ebiteetaagisa ku bimera, okubirambula okulaba oba nga tewali biwuka oba bisolo bya mu ttaka bibirumba era n'okuggyamu omuddo mu nnimiro yo obulungi ennyo. Njagala nnyo okukozesa ebimu ku bintu ebiri ku muko guno okwanguya ennima ya buli lunaku. Kya nkizo okwagala ennima ey'obutonde okusobola okufunamu ebibala ebirungi era ebijjudde ebiriisa. Beera musanyufu era weeyongere okulima.\nBino bigyidwa ku "https://lg.wikipedia.org/w/index.php?title=Ennima_ey%27obutonde&oldid=25100"


Bukedde Online - Mutubuulire gye musibidde Kitatta - bannamateeka\nBawangudde mu mpaka z’okufumba eza Bukedde TV\nAfande Kirumira alumirizza Kitatta okutulugunya...\nBalooya bavuddeyo ku kya kkooti y'amagye...\nBANNAMATEEKA ba Abdallah Kitatta batadde ku nninga ekitongole kya CMI ku nninga okubalaga gye bamuggalidde oluvannyuma lw’okutuuka mu kkomera e Kigo gy’agambibwa okuggalirwa nga taliiyo.\nLt. Col Akiiki\nKitatta nga y’akulira Bodaboda 2010, ne banne 12 mu kkooti baasimbiddwa mu kkooti y’amagye ento e Mbuya ku kitebe ky’ekitongole ky’amagye ekikessi ekya Chieftaincy of Military Intelligence (CMI) ne basomerwa emisango etaano Omumyuka w’omwogezi wa UPDF, Lt. Col. Deo Akiki yategeezezza bannamawulire ku Mmande akawungeezi nti, Kitatta n’abalala 12 baasindikiddwa ku limanda mu kkomera e Kigo ng’okunoonyereza ku misnago egyabagguddwaako bwe kugenda mu maaso.\nKyokka omu ku bannamateeka ba Kitatta eyasabye amannya ge okusirikirwa yategeezezza nti baakedde ku Lwokubiri okugenda e Kigo okulaba Kitatta basobole okukola ku by’okumuwolereza kyokka abakulira ekkomera eryo baabategeezezza nti, ku basibe abaaleeteddwa ku Mmande, Kitatta teyabaddeko.\n“Twalagiddwa ekitabo omuwandiikibwa amannya g’abasibe ne tulaba olukalala lw’abantu abaatwaliddwaawo ku Mmande nga bali 11 bokka ng'erinnya lya Kitatta teririiko”, munnamateeka bwe yagambye.\nKyokka Lt. Col Akiiki yagambye nti abasibe bonna bali Kigo. Wabula ensonda mu CMI zaategeezezza nti Kitatta n’omukuumi we baggaliddwa Makindye nga kino kyakoleddwa olw’ebigambibwa nti waliwo ebibinja by’abantu abakyamu ababadde bayinza okutaataaganya ebyokwerinda by’ekkomero ly’e Kigo.\nBannamateeka baategeezezza nti, baagala CMI ebabuulire Kiatta gy’aggaliddwa kubanga newankubadde musibe, tekiggyaawo ddembe lye ery’okwogerako ne balooya ne famire ye.\nOKUMUSIMBA MU KKOOTI Y’AMAGYE TULI MU MATEEKA – MAGYE\nLt. Col. Deo Akiiki yagambye nti, okusimba Kitatta mu kkooti ya Unit Disciplinary Court (UDC) ekulirwa Col. Tom Kabuye kitundu ku kkooti y’amagye n’ategeeza nti, Kitatta okumuvunaanira mu kkooti eno, tewali nsobi yonna yakoleddwa.\nYagasseeko nti, Kitatta babadde baamusibira Kireka nga gye bamuggya ne bamutwala e Mbuya okumukunya n’ategeeza nti babadde bamutwala ne bamuzzaayo bandibadde tebasobala kulemererwa kumutwala Makindye singa baabadde baagala.\nEggulo aba famire, emikwano n’ehhanda baabadde beekunze okukola akavuyo ku kkooti.\nBaabadde beegabye ku kkooti ez’enjawulo era okumuwozeseza mu kkooti y’amagye ento, abamu baabadde bakitapuse nti, amagye gaatidde kavuyo akaabadde kayinza okuddirira kyokka Akiiki yagambye nti tewali kintu kyonna kyabadde kisobola kubalemesa kuvunaana Kitatta.\nENSENGEKA YA KKOOTI Y’AMAGYE\nYannyonnyodde nti, amagye galina kkooti eziwerako okuli UDC, Division Court Martial zino zituula mu bitundu awali enkambi z’amagye, General Court Martial etuula e Makindye ne General Court Martial of Appeal ababa tebamatidde na nsala ya General Court Martial gye baddukira okwekubira omulanga.\nYagasseeko nti, kkooti mwe baatutte Kitatta, obuyinza bw'erina bwa kumusomera musango bw'anaaba atuuse okuwozesebwa, ajja kusindikibwa mu kkooti esingako obuyinza nti kyokka eno alowooza nti eyinza kuba General Court Martial.\nYagambye nti, Kitatta ne banne si be bantu abaabulijjo abasoose okuvunaanibwa mu UDC n’ategeeza nti, mu biseera bya NRA, abantu baabulijjo bangi be baavunaana mu kkooti eno.\nYagasseeko nti, bano be bavunaanibwa ogw’okutta Ekalungar eyali omubazi w’ebitabo ku Case Hospital n’ategeeza nti, fayiro y’obutemu okunoonyereza kukyagenda mu maaso bwe banaazuula nti, Kitatta alina akakwate naye banaamugattako kyokka ku ssaawa eno, taliiko\nBawangudde mu mpaka z’okufumba...\nPulezidenti ayimirizza omusolo...


Bukedde Online - Masaka efunye ttiimu ey’awamu\nPatricia aweze okuttira Omumisiri mu miguwa...\nSsentebe wa disitulikiti y’e Masaka, Jude Mbabaali (wakati), Omulangira Jjuuko (owookubiri ku kkono) maneja wa Greater Masaka United n’bazannyi.\nOLUVANNYUMA lw’ebbanga ng’ekitundu ky’e Masaka tekirina kiraabu ya mupiira hhundiivu okuva Masaka Local Council lwe yasaanawo, abakulembeze ab’enjawulo mu ttundutundu lino batonzeewo endala.\nTtiimu empya bagituumye Greater Masaka United ng’eva mu ttiimu ya Lweza FC gye baaguze oluvannyuma lw’okusalwako mu liigi ya babinywera. Ttiimu eno eyatongozeddwa, egatta disitulikiti 10 ezikola ekitundu ky’e Masaka (Greater Masaka) era nga zonna zigabana kyenkanyi obuvunaanyizibwa bw’okugivujjirira.\nMu lukiiko lwa bannamawulire olwatuuziddwa ku Sports Club mu kibuga Masaka, okutongoza kiraabu eno, ssentebe wa disitulikiti y’e Masaka, Jude Mbabaali eyawomye omutwe mu nteekateeka eno, yategeezezza nti ttiimu etondeddwaawo n’ekigendererwa kya kutumbula bitone bya bavubuka mu kitundu. “Tulina ebitone bingi naye abavubuka tebayambiddwa kimala. Tusuubira okuyamba bangi okusitula ebitone byabwe,” Mbabaali bwe yategeezezza.


Bukedde Online - Obuwanguzi bwa Kasibante mu Lubaga North busaziddwamu\nOkulonda kwa Meeya wa Kampala kwa March 14\nBebe Cool akubaganye ne Bakiwoko e Kololo\nObululu bwe bwazzeemu okubalibwa, Katongole yawangulidde ku 24,802 ate Kasibante nâ€™afuna 22,850.\nKu bifo ebyalondeddwamu 141, obululu bwâ€™ekifo kimu ekya Near KCC Lungujja bwabuze. Wano waliwo abalonzi 1,993.\nAkulira ebyokulonda mu Kampala, Molly Mutazindwa yagambye nti ne bwe bwandibadde\nAkulira ebyokulonda mu Kampala, Molly Mutazindwa yagambye nti ne bwe bwandibadde bulabise, bwonna ne bwe bwandibadde bwa Kasibante era Katongole yandibadde awangudde.\nâ€œKatonda talya nguzi amazima gavuddeyoâ€, Katongole bwe yagambye ngâ€™obululu bwakalangirirwa ngâ€™essaawa zikunukkiriza 9 ezâ€™ekiro ekikeesezza leero.\nOkubala obululu kwakoleddwa mu kwerinda okwâ€™amaanyi kyokka abooludda lwa Moses Kasibante baabadde tebaliiwo. Kasibante ne balooya be, Erias Lukwago ne Medard Ssegona baavudde ku kkooti nga bawakanya okusalawo kwâ€™abaakakiiko kâ€™ebyokulondaÂ be baawadde ekiragiro kya kkooti enkulu ekiyimiriza okubala obululu kyokka ne bagaana nga bagamba nti baabadde bamaze okusumulula obusanduuko.\nKasibante yawangula Katongole kyokka Katongole ne yeemulugunya mu kkooti eyalagidde okubala obululu kuddemu.\nOkubala obululu kwawedde essaawa nga 4 ezâ€™ekiro olwo ne batandika okugatta. Nga bamalirizza okugatta beesanze ngâ€™obululu okuva mu bifo 14 omulondebwa tebuliiwo.\nBazzeemu ne batinkuula buto obusanduuko ne bazuula obululu kyokka obubokisi bubiri ne bubula.\nAkulira ebyokulonda mu Kampala, Molly Mutazindwa yakubye essimu okwebuuza ku bakama be ekyâ€™okukola.\nYagambye nti okugaana okuyimiriza okubala obululu tekwabadde kujeemera kiragiro kya kkooti ekyakoleddwa omulamuzi Isac Muwana, wabula Ssegona okukiwa ye (Mutazindwa) yabadde nsobi kyabadde kirina kutwalibwa mu kitongole kyâ€™ebyamateeka ekyâ€™akakiiko kâ€™ebyokulonda.\nÂ Poliisi nâ€™amagye byayiiriddwa ku kkooti e Mengo olwokutangira abawagizi ba Moses Kasibante nâ€™Omuyindi Singh Katongole okugwangâ€™ana mu malakaÂ mu kuddamu okubala obululu bwâ€™omubaka wa Lubaga North.\nBwabaliddwa mu kusika omuguwa ngâ€™entabwe eva ku Kasibante kuleeta kiragiro kya kkooti ekiyimiriza ebyâ€™okububala kyokka kkooti yâ€™e Mengo esangiddwa ngâ€™etandise okubala nâ€™egenda bugenzi mu maaso.\nOkubala obululu kwatandise kikeerezi nnyo oluvannyuma lwa Kasibante ne balooya be okusooka okugenda mu kkooti Enkulu okusaba ekiragiro ekiyimiriza ebyâ€™okuddamu okubala.\nKu ssaawa nga 4.00 ezâ€™oku makya Lukwago yatuuse ku kkooti kyokka nâ€™asooka kubaako birala byâ€™abuuza abakungu ba kkooti ekintu ekyaggye Katongole mu mbeera nâ€™atandika okuwereekereza Lukwago ebigambo era katono bibabugume.\nBino byabadde ku kkooti kyokka ngâ€™ebweru waayo poliisi nâ€™abaserikale abalala bateevuunya nga munyeera. Abamu baabadde beesibyeÂ enkoba, ngâ€™abalala bambalidde emmundu ezikuba omukka ogubalagala era baabadde bulindaala nâ€™ebimotoka byabwe ebyakazibwako erya Nyala nâ€™emmotoka eziriko emizinga.\nOmulamuzi Philip Odoki nga yaakatuuka mu kkooti ttiimu ya balooya ba Kasibante eyakuliddwa Lukwago baamutuukiriddeÂ ne bamusabaÂ ayongezeeyo okuwa ensala ye ku byâ€™asabwa Singh Katongole egamba nti Kasibante yamubba obululu ngâ€™ayagala baddemu okububala.\nKyokka omulamuzi yagaanyi newankubadde nga yamutegeezezza nti omuntu we ekiragiro ekimuyita mu kkooti yakifunye ku Ssande olunaku kkooti lwâ€™etekolerako era nga nâ€™eyakimuwadde Ssaalongo Kyambadde Ssentebe wa LCI mu Busega Central ava mu Lubaga South era nga si mukozi wa kkooti.\nOmulamuzi avudde mu mbeera\nLukwago yategeezezza omulamuzi nti byonna ebigenda mu maaso yabadde takyayinza kubikkiriza kubanga waabaddewo okugulirirwa nâ€™amusaba aggye enta mu musango guno, kino kyanyiizizza omulamuzi nâ€™ategeeza nti tagenda kuddamu kuwuliriza muntu mulala yenna bwatyo nâ€™awa ensala ye ngâ€™alagira baddemu okubala.\nKkooti yayabuse olwo obululu ne butandika okupangululwa okuva mu kkooti ne babuteeka mu luggya lwa kkooti wansi wâ€™omuti okubala we kwakoleddwa.\nBwaleeteddwa ku maliiri ku loole okuva ku kitebe kyâ€™eggombolola yâ€™e Lubaga.\nNga bali mu nteekateeka yâ€™okusumulula obubookisi Lukwago yagaanyi ngâ€™agamba nti ayagala babusumulule ngâ€™omulamuzi awadde ekiragiro waali.\nKino kyaggye Singh mu mbeera nâ€™alumba Lukwago balwane era basajja ba Singh okwabaddeÂ Benard Kibirige nga naye yali mu lwokaano nâ€™aggyamu enta bwe baamukutte. Bano olwasirise okubala obululu ne kutandika mu maaso ga Mutazindwa.\nNga tebinnabaawo agenti wa Kasibante,Â Kizito Serumaga yayagadde okwambalira Singh bubeefuke wabula poliisi nâ€™emutebuka nâ€™emukunguzza okumufulumya oluggya lwa kkooti ne bamuggalirayo.\nPoliisi yaduumiddwa Grace Turyagumanawe eyazze mu kifo kya Andrew Sorowen eyagobeddwa lwa mivuyo egyaliwo wiiki ewedde mu kulonda Meeya, Militale poliisi wamu nâ€™abajaasi ababulijjo nga balina ekigambo â€˜ESâ€™ ku mikono gyabwe.\nObuvuyo bwatandise ku makya era abantu musanvu okuli ; Juma Muhammed Kiyimba owâ€™e Namasuba gwe baakutte nâ€™agenda ngâ€™aleekaana nti â€œsigenda kutiiririra nsi yange ne Kabaka wange.â€\nWabula bino byonna we yabimaliddeyo nga bamaze okumusonseka wansi mu kabangali ya poliisi mwe baamutwalidde ku kitebe kya poliisi e Kampalamukadde.


Bukedde Online - Meeya wa Mukono asabye abavuganya okuwagira enkulaakulana\nKalantiini abadde abuzizza Rema!\nAshburg Kato ali mu ggiya\nMeeya wa Mukono asabye abavuganya okuwagira enkulaakulana\nMukole dduyiro okulwanyisa sukaali - Bakugu...\nEndwadde ze weeyitira olw'okukuza enjala...\nBannamukono balabuddwa ku kukuuma obuyonjo okwegobako endwadde era abanaasangibwa nga tebatuukana na mutindo gwa buyonjo mu kibuga baakukangavvulwa.\nMeeya Kagimu ng'ayambala enkampa okutandika okulongoosa ekibuga\nAb’oludda oluvuganya Gavumenti baweereddwa amagezi okuwagira enteekateeka za gavumenti ezinaasobozesa okutwala Bannayuganda mu maaso so ssi kuwakanya buli ekireetebwa awatali kusooka kukyekenneenya.\nAmagezi gano gaabaweereddwa Meeya wa munisipaali w’e Mukono, George Fred Kagimu mu kaweefube w’okuyonja ekibuga kino n’abakalaatira okubeera eky’okulabirako mu bukulembeze bwabwe kisobozese abalonzi okubalabamu omugaso babalonde mu bisanja ebiddako.\n“Kibeera kikyamu okuwakanya entegeka za Gavumenti ezireeta enkulaakulana okuli okukubiriza abantu baffe okubeera abayonjo n’okubasomesa obulungi obukirimu, okwetaba mu pulojekiti z’okubawonya obwavu n’endala nnyingi ezitasosola mu bantu okusinziira ku ndowooza n’enzikiriza zaabwe ez’enjawulo mu by’obufuzi,” Kagimu bwe yagambye.\nYabadde akulembeddemu bakansala ku kakiiko ka munisipaali eno era yagambye nti olukiiko luno lwasalawo okwetaba mu bulungibwansi buli Lwamukaaga olusooka mu mwezi ng’enkola ey’okutegeka ekibuga kino kisobole okusuumuusibwa okutuuka ku ddaala ly’ekibuga ekikulu ekya Uganda.\nAmyuka Meeya, Hajji Kajoba ng'ayita abantu okujjaokwenyigira mu kulongoosa.\nYagambye nti, ekibuga kino kikulaakulanira ku misinde, ng’okukizza mu ntalo z’ebyobufuzi mu kifo ky’okukola ebinaakitwala mu maaso kijja kuva ku mulamwa ate nabo ng’abakulembeze balemererwe okutuukiriza bye baasuubiza abaabateeka mu buyinza.\nOmumyuka wa Meeya, Hajji Jamada Kajoba, yayanjudde enteekateeka ey’okutambula nju ku nju nga balondoola omutindo gw’obuyonjo mu maka mwe bagenda okukangavvulira buli maka aganaasangibwa nga tegalina kaabuyonjo, obutandaalo n’amafumbiro agatuukanye n’omutindo.\n“Tutandise kaweefube w’okusomesa abantu nti tebasaanye kulinda bakulembeze kussaawo mutindo gwa buyonjo ogwetaagisa mu maka gaabwe wamu n’okutuukiriza obuvunaanyizibwa obulala ng’okutwala abaana baabwe mu masomero, okubaliisa obulungi n’okubatangira emize.\nOmukolo gwa bulungibwansi guno gwetabiddwaako abaana b’amasomero, abakozi ba munisipaali, kkanso y’e Mukono n’ebibiina eby’obwannakyewa okwabadde Goshens ne Municipal Council Alliance for Better and Smart Cities.\nMeeya George Fred Kagimu,\nHajji Jamada Kajoba,\nKalantiini abadde abuzizza Rema!...\nOMUYIMBI Rema Namakula, manya Muky. Sebunya amaze akaseera nga talabikako, eri abawagizi be abasinga obungi bukya...\nOluvannyuma lw’okusala eddiiro n’ava mu People Power ne yeesonga NRM, Ashburg Kato amanyiddwa okuwandiika amawulire...


AUDIO! Kabaka akangudde ku ddoboozi eri ebitongole ebikuuma ddembe 'mukomye okutta abantu', abavubuka abakubye akaama - Galaxy FM 100.2AUDIO! Kabaka akangudde ku ddoboozi eri ebitongole ebikuuma ddembe 'mukomye okutta abantu', abavubuka abakubye akaama - Galaxy FM 100.2\nAUDIO! Kabaka akangudde ku ddoboozi eri ebitongole ebikuuma ddembe ‘mukomye okutta abantu’, abavubuka abakubye akaama\nSsaabasajja Kabaka Ronald Muwenda Mutebi II akangudde ku ddoboozi ku bitongole ebikuuma ddembe ebyegumbulidde okutwalira amateeka mu ngalo, ekivuddeko n’abantu abamu okuttibwa.\nMagulunyondo alabudde ebitongole ebikuuma eddembe, okweyambisa amateeka okutwala mu kkooti abenyigidde mu kumenya amateeka, okusinga okutta abantu n’okubatusaako obulabe, nga bateeka mu nkola ebiragiro by’okutangira Covid-19 okusasaana, “Kikyamu omukuumi w’eddembe okuwa abantu ekibonerezo naddala eky’okufa nga tatwaliddwa mu kkooti“.\nBw’abadde ayogerako eri abantu be, ku mikolo gy’amatikkira mu Lubiri e Mmengo nga obuganda bujaguza olwa Kabaka waabwe okuweza emyaka 27 ng’ali ku Nnamulondo, Kabaka ajjukizza Gavumenti okuteeka amaanyi ku ndwadde endala ezongedde okutta abantu mu kaseera kano ak’okulwanyisa Covid-19.\nMungeri y’emu Maasomoogi akubirizza abavubuka obutagwamu ssuubi mu kiseera kino eky’okulwanyisa Covid-19.\nAgamba nti newankubadde obwavu bweyongedde naye abantu okwetta, kikolwa ekiraga nti baweddemu essuubi, “Tukiddinganye lunye nti omulembe gw’abavubuka, tujja kilwanirira okulaba nga abavubuka tebaggwamu ssuubi”.\nGavumenti eya wakati ekiikiriddwa amyuka omukulembeze w’eggwanga Edward Kiwanuka Ssekandi era mu kwogera kwe, asiimye emirimu egikoleddwa Omutanda ebbanga ly’amaze ku Nnamulondo, omuli okulwanyisa endwadde, okulambika abantu be n’okulemberamu okutumbula enkulakulana.\nAte Katikkiro wa Buganda munnamateeka Charles Peter Mayiga ajjukiza Gavumenti nti Obuganda bukyetaaga Federo, okusobola okuzza Buganda ku ntikko.\nMukuumaddamula agamba nti ye ssaawa okutuula ne Gavumenti okuteesa okuggya mu ddiro ensonga ya Federo.\nAmatikkiro ga leero, getabiddwako abantu ab’enjawulo omuli Maama Nnabagereka, Abaana b’engoma, Ba Katikkiro abaawummula, bannadiini, abakiise ba Palamenti n’abalala.


Amaanyi(Power) - Wikipedia\nEkigambo “Maanyi”(Power) mu Luganda olwa bulijjo kiyinza okutegeeza:\n(a)\tAmasoboza(Energy) (b)\tEmpalirizo(Force)\nKyokka mu Sayansi w’Obutonde/essomabuzimbe oba Ebyomuzimbe(Physics), amaanyi kikozesebwa okutegeeza "ekigerageranyo ky’enkozesa y’amasoboza" (rate of energy use). Kino si kigerageranyo kya bya ttunzi na nsimbi , wabula kigerageranyo kya masoboza na biseera oba okukola n’ebiseera.\nMu sayansi w’obutonde , amaanyi kikozesebwa okunnyonnyola ekigerageranyo ky’enkozesa y’amasoboza.Kino kitegeeza nti amaanyi kipimo kya bwangu amasoboza kwe gakozesebwa.\nAmaanyi = Omulimu /Ebiseera\nSsinga baggamba nti abasajja babiri, Kisekka ne Ssekitto, baaweebwa omulimu buli omu okukoola yiika 12 ez’emwanyi mu naku 6 . Kisekka yamala omulimu mu nnaku 2 kyokka sekitto n’amala omulimu mu nnaku 6. Ani eyasinga okukozesa amaanyi amangi?\nKisekka yakola yiika 12 mu nnaku bbiri, n’aba ng’ataddemu amaanyi ga Namaanyi 6 .Namaanyi kitegeeza “namunigina z’amaanyi”.\nSekitto yakola yiika 12 mu nnaku 6 , n’aba ng’ataddemu amaanyi ga Namaanyi 2\nOkiraba nti eyakola omulimu gwe gumu mu kiseera ekimpi yateekamu amaanyi mangi okusinga eyakola omulimu gwe gumu mu naku mukaaga.\nOkiraba nti bano bombi baakola omulimu gwe gumu naye omu yakola omulimu munene buli kiseera kye kimu okusinga omulala. Eyakola omulimu omunene buli kiseera okusinga omulala ya kozesa amaanyi mangi okusinga munne\nEngeri y’Okupimamu Amaanyi\nNamunigina ezikozesebwa okupima amaanyi mu Luganda ze (i)\tNamaanyi(Watt).\nNamaanyi kiva mu bigambo by’oluganda “namunigina y’amaanyi” (unit of power).\nNamunigina y’okukola ye Nakkoola (joule). “Nakkoola” kiva mu bigambo by’oluganda “namunigina y’okukola”(Unit of work) . Namaanyi namunigina ng’etegeeza kye kimu ne “Nakkoola buli ka sikonda.\n(ii)\tMaanyigandogoyi (Horsepower).\nMaanyigandogoyi namunigina ya maanyi ga bitondekamaanyi bya motoka n’ennyanguyirizi endala.Kino kiri bwe kityo kubanga nga tewannabaawo motoka endogoyi yakozesebwa nnyo okugonza eby’entambula mu bulaaya kubanga obutaba nga nsolo ndala ekigerageranyo ky’amasoboza gaayo kiri waggulu era nga yetikka n’okulinnya obusozi okumala engendo empanvu nga tennakoowa. Maanyigandogoyi emu ekunuukiriza Namaanyi 745.7\n(iii)\tEmpalirizo n’engenda. Amaanyi era gayinza okubalangulwa okuva mu mpalirizo n’engenda y’ekintu okuyita mu nakyenkanyajuyi eno:\nAmaanyi = Empalirizo x Engenda\n(iv)\tAmaanyi g’amasannyalaze. Bwe tuba gubaza amaanyi g’amasannyalaze, tweyambisa “omugendo gw’obusannyalazo” (current) ne “volutaagi”.\nOmugendo gw’obusannyalazo oba omugendo gw’amasannyalaze (current) gupimibwa mu Naggendo (ampares). Naggendo kiva mu bigambo by’oluganda “namunigina z’omugendo gw’amasannyalaze” ate volutaagi zipimibwa mu voluti (volts).\nAmaanyi g’amasannyalaze = Omugendo gw’obusannyalazo x Volutaagi\nBino bigyidwa ku "https://lg.wikipedia.org/w/index.php?title=Amaanyi(Power)&oldid=20770"\nLuno olupapula lwasemba okukyusibwamu ku 09:24, 13 Gwakkuminebiri 2016.


Bukedde Online - Abawakanya ekkomo ku myaka mugende ew'omusawo - Museveni\nAbawakanya ekkomo ku myaka mugende ew'omusawo - Museveni\nEnte zitondoka e Lukaya lwa musana\nBobi alumbye ababaka ku myaka gya Pulezidenti\nPulezidenti Museveni Pulezidenti ayanukudde ebibuuzo ng’ayogera mu lukiiko lwa bannamawulire mu maka g’Obwapulezidenti e Ntebe.\nPULEZIDENTI Museveni awadde amagezi abantu ababuusabuusa oba omuntu awezezza emyaka 75 aba akyasobola okukulembera eggwanga, bagende beebuze ku basawo abakugu bababuulire.\nYasinzidde mu lukiiko lwa bannamawulire lwe yatuuzizza mu maka g’Obwapulezidenti e Ntebe ku Lwokusatu ekiro. Bwe baamubuuzizza nti: Ssebo Pulezidenti, okyalina endowooza gye wasooka okuba nayo nti omuntu awezezza emyaka 75 aba anafuye mu mubiri nga tasobola bulungi kukulembera ggwanga? N’addamu nti: Abasawo be batuufu okunnyonnyola obusobozi bw’omuntu kuba be baabikugukamu.\nYabadde ayanukula ekibuuzo ekyamubuuziddwa oba awagira ekyasaliddwaawo ababaka ba NRM abaasazeewo okukyusa Ssemateeka baggye ekkomo ku myaka gya Pulezidenti 75.\nMuseveni yagambye nti olukiiko olwabadde luyisizza kino si lukiiko lutongole olwa NRM, kyokka babaka ba kibiina abalina eddembe ku ndowooza zaabwe. Yagambye nti ababaka bano asuubira nti baasoose kucookoozebwa!\nBannamawulire okuli Siraje Kizito owa Bukedde ne Simon Kasyate owa NTV be baakubirizza olukuh− haana luno era nga ne baminisita okwabadde; Beti Kamya owa Kampala, Chris Baryomunsi ow’ebyamayumba ne Mwesigwa Rukutana amyuka Ssaabawolereza wa Gavumenti baalwetabyemu.\nPulezidenti yayogedde ku nsonga endala okuliETTAKA Ssemateeka akyogera nti Gavumenti eyeetaaga ettaka esobola okulitwala mu buliwo, kyokka ng’emaze kuliyirira nnannyini lyo ssente ezisaanidde.\nAbantu abasinga babadde basiima ssente omubalirizi wa Gavumenti z’abawa kuba omuwendo guba gumanyiddwa era kiba kizibu okuseera abantu ku bbeeyi emanyiddwa n’omwana omuto. Kyokka olw’abantu abatono ababadde bagaana ssente eziba zibaweereddwa, kibadde kiviirako pulojekiti nnyingi okwesiba era n’ekitundu ne kifiirwa.\nBano babadde bagattako n’okuvumaganya Uganda mu mawanga amalala nti eby’eyo tebisobola, ekintu ekibi ennyo. Gavumenti eyagala omuntu bwe bamala okumubalirira ssente nga bazimuwa, ng’omulimu tegunnatandika.\nKyokka bw’aba tamatidde asobola okuddukira mu kkooti oba akakiiko akanaaba kateereddwaawo ne yeekubira enduulu. Omusango guno gulina okuwozebwa mu kiseera ekigere okugeza obutasussa myezi esatu. Era ssinga nnannyini ttaka aguwangula, Gavumenti ejja kumwongerayo ssente endala nga bazigatta ku ze yasooka okusasulwa.\nKyokka mu kiseera ng’omusango guwozebwa, pulojekiti ya Gavumenti erina okuba ng’egenda mu maaso. Ekigendererwa mu bino kwe kulaba ng’emirimu gya Gavumenti tegisannyalala. Kyewuunyisa ate okuwulira omuntu agamba nti Museveni ayagala kutwala ttaka lya bantu. Babagambye nti oluguudo lw’e Kajjansi nninako emigabo?\nBulijjo bw’owaayiriza agenze okulima bw’akomawo, okuswala okudda wa? Abantu abalemesa Gavumenti nga basaba ssente ezitasoboka mbageraageranya ku muntu asaba ejjembe ly’embwa, oyo aba agenderera kukulemesa. Bano etteeka be lizze okukolako. ENGERI GYE BABALIRIRAMU SSENTE Babala ebintu byonna ebiri ku ttaka ne babiwa omuwendo gwa ssente ogubigyamu. Basooka kupima bunene bwa ttaka Gavumenti lye yeetaaga okukolerako. Okumanya omuwendo, beebuuza ku bantu abali mu kitundu abaasembayo okutunda.\nEttaka balibala lyokka, n’ekizimbe ekiriko bakibala kyokka. Bwe kubaako ebirime, basinziira ku miwendo egigerekebwa akakiiko k’ebyettaka aka disitulikiti (District Land Board) buli mwaka. Bagattako ssente z’okutaataaganya omuntu. Ettaka bwe baba balyagala mu bbanga eritasussa myezi mukaaga, bakubisaamu ebitundu 30 ku buli 100 ku ssente ze babaliridde. Kyokka bwe baba nga balyetaaga mu bbanga erisussa emyezi omukaaga, bakubisaamu amagoba ga bitundu 15 ku buli 100. Pulezidenti ayanukudde ebibuuzo 1 Ebintu bya Gavumenti bibaamu akasoobo mu kuliyirira abantu.\nAte pulojekiti nnyingi ezizze zisuubizibwa ne basenda n’ebizimbe nga e Naggulu, Shimon, Nakawa. Abantu banaggya wa obwesige mu bye mugamba? Gavumenti bw’erwawo okuliyirira omuntu, ssente baba balina okuzongeramu amagoba buli mwaka oguyitawo. Eky’obuteesiga Gavumenti, bingi ebizze bikolebwa okugeza ettaka lya UBC twaliwa musigansimbi n’azimbako wooteeri ya Pearl of Africa Land. Bwe wabaawo pulojekiti etetambula bulungi ng’endala zitambudde, tekitegeeza nti olemereddwa.\n2 Bw’ogamba nti abantu abanaaba tebamatidde bajja kugenda mu kkooti, ddala olaba omuntu waabulijjo alina busobozi ki okuwangula Gavumenti? Ekirungi omuwendo gw’ettaka gumanyiddwa mu buli kitundu. Ebbeeyi y’ebirime ebeera yagerekebwa olukiiko lw’ettaka olwa disitulikiti era aba disitulikiti be balwerondera.\n3 Lwaki tolinze kakiiko ka Bamugemereire ke wateekawo okunoonyereza ku mivuyo gy’ettaka ne bafulumya lipooti yaabwe? Ebintu Bamugemereire by’anoonyereza tebimanyiddwa, kyokka kino ekiriwo kimanyiddwa bulungi era twetaaga okukinogera eddagala mu kiseera kino.\n4 Busuulu omutono gwe wagereka owa 1,000/-, olowooza si y’avuddeko ebizibu by’ettaka bye tulina mu ggwanga? Obwannannyini bw’ettaka obwa mayiro nkola ya sitaani eyaleetebwa Abazungu mu ndagaano ya 1900.\nBakabaka abaaliwo be baatulyamu olukwe ne bakolagana n’Abazungu ne bawaayo ensi yaffe nabo ne babasasulamu mayiro z’ettaka. Abaafuna ettaka abatono baatandika okunyigiriza abantu nga babaggyako busuulu n’envujjo ebiyitiridde.\nAbantu baatandika okwekalakaasa ekyaleetera Gavana okuteekawo ekkomo ku busuulu abasenze gwe basasula wa siringi 8 mu tteeka lya ‘Envujjo law of 1928.’ Nnannyini ttaka baamuteekako n’etteeka nga tasobola kugoba musenze ku ttaka, okuggyako ng’afunye olukusa okuva ewa Gavana.\nWuuno omukazi eyeesunga okuwasa 'robot\nKCCA erabudde ku ddagala ly'enkwa lye bagobesa ensowera ku nnyama\nBankomya naye omukyala ali lubuto\n'Naliwo nga Beene atonnya ku nsi mu ddwaliro e Mulago\nSekaggya: Kitaawe afa ekiwuubaalo


Abawala embeerera babateereddewo ebirabo\nKony yaakatta abantu emitwalo 10 - UN 3 hours agoSisita Margaret Nanteza afudde 3 hours agoAba Pioneer tebannakkirizibwa kuddamu kukola - URA 8 hours agoMonitor ne Red Pepper tezaggaddwa - Gavt. 8 hours agoOmuzungu agambibwa okukabawaza abawala awonye okugajambulwa ... 8 hours agoBajeti esomwa nga June 14 ezze n’emisolo emikakali 3 hours agoEddagala eryayitako lilwazizza bbebbi 8 hours agoEkiteeso ku Museveni okwezza Kampala kikyagaanyi 8 hours agoBukenya awadde Iryn ssente 8 hours agoBoogedde obukodyo bw’abafere obupya 11 hours ago\nAbawala embeerera babateereddewo ebirabo Jul 03, 2012 Wano Fr. Denis Walugembe (owokubiri ku kkono) n''omugenyi omukulu Muky. Betty Kafeero (owokusatu) ng\nBya Henry Ssennyondo ABAVUBUKA Abakatoliki mu Ddinale y’e Nsambya balabuddwa bakomye okujajaamya emibiri gyabwe obuteeweebuula ne basabibwa bagikuume butiriri. Baabasoomoozezza bwe baabasuubizza okubawa ebirabo eri buli muvubuka omuwala anaafumbirwanga nga mbeerera.\nOkulabula kuno kwakoleddwa Muky. Betty Kafeero eyabadde omugenyi omukulu ku bivvulu by’abavubuka ba Nsambya Ddinale ebya (MDD) omwabadde okuyimba, okuzannya katemba, okutontoma.\nMuky. Kafeero yasuubizza okuwa abavubuka naddala abawala ebirabo anaafumbirwanga n’asangibwa nga mbeerera. Parish ya St. Agnes e Kibuye Makindye ye yasitukidde mu kikopo kya (MDD) wa Ddinale nga yawangulidde ku mugatte gwa bubonero 439 n’ekwasibwa ekikopo.\nSt. Peter’s e Nsambya baakutte kyakubiri n’omugatte gwa bubonero 385 ne bagabana kimeeme w’embuzi ate Kansanga Parish yakutte kyakusatu. Ebirabo byabakwasiddwa akola ku nsonga z’abavubuka Fr. Denis Walugembe ne Muky. Kafeero ne bajaganya. Wabula enkuba yatataaganyizzaamu ebivvulu bino.


Bukedde Online - Diamond Platinumz, bba wa Zari yeeyamye okuwagira mu lumbe lwa Ssemwanga\nEngeri Ssemwanga gye yeerandiza okufuna obugagga: Okutuuka e Sausi yagendera mu bbaasi\nEbyobugagga bya Ssemwanga by'alese ebikyat...\nDIAMOND Platinumz bba wa Zari avuddeyo ne yeetema nti mwetegefu okuwaayo ensimbi okuyamba ku kyetaagisa kyonna mu kufa kw’abadde musajja munne omugenzi Ivan Ssemwanga.\nDiamond Platnumz ne Zari gye buvuddeko.\nDiamond Platinumz, enzaalwa y’e Tanzania, mu kiseera kino ye bba wa Zari era yaweerezza mukyalawe obubaka obukubagiza okufiirwa taata w’abaana be n’amugumya nti ali wamu naye mu kiseera kino ekizibu.\nOmukutu gw’amawulire e Tanzania ogwa www. mwalimwengutu wetu.com gwalaze nti Diamond PLatnumz yagambye nti talina buzibu bwa mukyala we kungubagira eyali bba kuba amulinamu abaana basatu noolwekyo ateekeddwa okuyimirira awamu naye mu kiseera kino.\nHassan Zari okugenda mu ddwaaliro e South Africa okujjanjaba eyali bba, Ivan Ssemwanga ehhambo zaayitihhana nti kyanyiiza bba omuyimbi Diamond Platinumz kyokka bino Platnumz yavuddeyo n’abiwakanya.\nDiamond Platinumz agamba nti yali akimanyi bulungi nti mukyala we agenda kujjanjaba eyali bba eyali mu mbeera embi ng’era ye yamuwa olukusa oluvannyuma lwa Zari okufuna essimu emutegeeza nga Ssemwanga bwe yali mu ‘kkomma’ mu ddwaaliro lya Steve Biko e Pretoria south Africa.\nBino yabinnyonnyodde omusasi wa leediyo ya Clouds fm e Tanzania. Diamond platinumz yayogedde ku Ssemwanga ng’abadde omusajja ow’obuvunaanyizibwa era nti baasooka kusisinkana ku mukolo gwa MTV Awards e South Africa emyaka ebiri egiyise era abadde talina buzibu bwonna naye.\nBp. Kakooza akunze abayizi okuva mu muzannyo basome\nEngeri bambega ba poliisi gye baakunyizza Zaake okumala essaawa 7!\nFamire ya Zari bakumye olumbe olwabwe e Munyonyo\nKiirya wa Villa awera kuwuttula JKU eya Zanzibar enkya\nVilla egendera mu bbaasi e Zanzibar lwa bbula lya nsimbi


Enkungaana za Bobi Wine zirinnyiddwamu eggere...\nABA People Power bongedde okwenyweza ng’eggwanga lisemberera akalulu ka 2021 bwe bazimbye ekitebe we banaasinziira okutalaaga eggwanga. Ekizimbe kwe baatadde ekitebe kyabwe, kyazimbiddwa Kamwokya okuliraana Ssemakookiro Plaza we babadde batuuza enkiiko.\nBataddeko ebisenge eby’enjawulo mwe bagenda okuteeka ofiisi n’ekisenge ekinene mwe bagenda okutuuzanga enkiiko nga kituuza abantu 1,000. Ono, y’omu ku kawefube w’akulira ekisinde kino, Robert Kyagulanyi okulaga abantu nti, amaliridde okuvuganya Pulezidenti Museveni mu kalulu.\nEkizimbe bakitaddeko ebifaananyi by’abalwanirizi b’eddembe abazze babeerawo mu nsi yonna. Ekifaananyi kya Bobi Wine kye kisooka ng’afunyizza ekikonde (akabonero ka People Power), Nelson Mandela, Yvone Chaka Chaka, Thomas Sankara n’abalala.\nSsenyonyi yagambye nti, ekitebe kye baazimbye, kyatandise dda okukola kyokka teyawadde muwendo gwa ssente ze kyamazeewo n’agamba nti, waliwo abaaweebwa omulimu guno be balinda okubawa embalirira.


Bukedde Online - Gwe baatumye okutwala omusaayi bamukwatidde mu kwanjula\nBabakutte n'omulambo mu nsawo\nMmotoka y’ebyobulamu eyakwatiddwa e Iganga mu kwanjula.\nPoliisi y'e Iganga, yakutte ddereeva wa mmotoka ya minisitule y'ebyobulamu mu Ankore, Akram Ngobi gwe baabadde batumye okutwala omusaayi gw'abateeberezebwa okubeera ne Corona e Ntebe ku Uganda Virus Research Institute (UVRI) nga bamwanjula e Iganga.\nNgobi yabadde atambulira mu mmotoka kika kya Mitsubishi L200 nnamba UBE 877Y eya minisitule yeebyobulamu etambuza omusaayi gw'abateeberezebwa okuba n'obulwadde bwa Coronavirus.\nOlwavudde e Mbarara, yavuze butereevu okutuuka e Iganga gye yabadde yakoze edda entegeka z'okwanjulwa mu maka ga Magidu Osoma Isabirye ku kyalo Buwongo mu ggombolola ye Nakalama.\nAbatuuze olwalabye ng'omukolo gugenda mu maaso, kwe kukubira amyuka RDC, Gad Rugaju eyalagidde poliisi okukwata abaabadde ku mukolo. Rugaju yategeezezza nti, omukolo gwabaddeko abantu abasukka mu 30 kyokka abasinga badduse ne bakwata 14 bokka.\nAkulira poliisi e Iganga David Ndaula yategeezezza nti, abaakwatidwa baakutwalibwa mu kkooti. Enanga yagambye nti, emmotoka baagisanzeemu ebintu ebyenjawulo okuli n'ebyeyambisibwa mu kukebera Coronavirus.\nUNEB ereese amateeka amakakali ku PLE


akeediNawonya Bannayuganda abatemu - Maj. Gen. Elly Kayanja\nPoliisi erwanaganyen'abasuubuzi b'okuNalul...\nABAGAMBIBWA okutta abavuzi ba sipesulo mu Kampala baleeteddwa mu kkooti Enkulu wakati mu bukuumi obwamaanyi. Ku bavunaanibwa kuliko Anatoli Mugisha, Calvin Owino, Julius Musisi, Charles Lutaaya ne muganzi we Aidah Nanozi nga bano baleeteddwa mu maaso g'omulamuzi wa kkooti Enkulu Jane Frances Abodo era omusango gwabwe ne gutandika okuwulirwa.\nOmujulizi owookuna eyali akulira okunoonyereza ku buzzi bw'emisango ku poliisi y'e Nateete Asp. Mutatina teyalabiseeko wabula puliida w'oludda oluwaabi, Fatiya Nakafeero yategeezezza omulamuzi nti, Mutatina alina emirimu gye yagendako e Somalia nga mu kiseera kino kizibu okumufuna.\nAbakwate bano beegaana omusango ogubavunaanibwa ogw'okutta omuntu ssaako n'obubbi.Basooka okuleetebwa mu kkooti nga March 18, ne beegaana omusango guno. Bano bavunaanibwa okutta Ahmed Ssebagala eyali omuvuzi wa takisi ku siteegi y'e Busega, Noordeen Nsubuga eyali omuvuzi wa sipesulo ku siteegi y'e Nateete ne bamutwalako emmotoka nnamba UAL 676J ne Charles Matovu gwe battira e Mityana ssaako n'okubba emmotoka zaabwe ng'omusango baaguzza mu 2016.\nEndwadde z'ekikaba zikaza amazzi g'ekisajja - basawo\nSirabanga ku g'emugga


Abaweereza mu kkanisa bakyusiddwa. – CBS FM\nAbaweereza mu kkanisa bakyusiddwa.\nEkkanisa ya Uganda mu bulabirizi bw’e Namirembe n’e Luwero bukoze enkyukakyuka mu baweereza b’ekkanisa.\nOmulabirizi we Luweero Bishop Elidad Nsubuga akoze enkyukakyuka z’abaweereza 12 ssonga omulabirizi Luwalira akoze enkyukakyuka z’abaweereza 13.\nAbakyusiddwa e Luwero kuliko Rev. Twesigye Herbert agiddwa e Nakasongola n’atwalibwa e Nabiswera ng’omusumba, Rev. Kabuye Gideon abadde mu busumba bw’e Bbosa ye awumudde emirimu.\nRev. Mukama Livingstone atwaliddwa mu busumba bwe Bbowa kyokka nga akyakwanaganya emirimu gya mission ku diocese, Rev Deacon Sejjobyo George William ajidwa e Luteete naatwalibwa e busumba bwe Bombo.\nRev. Capt. Nsimbe Patrick agiddwa ku Ssaku SS n’atwalibwa ku ssomero lya Luteete SS nga chaplain era wakukola ng’omumyuka wa Vicar ku diocese e Luweero.\nRev Samuel Zziwa wakukola nga Principal wa Bible College y’e Luteete era ye musumba w’e Buzibwera, ate Rev. Paul Mutyaba abadde omumyuka wa Vicar ku lutiiko e Luweero agenze ku misomo.\nRev. Dan Buzaranwa mu busumba bw’e Ngoma atwaliddwa mu bwe Mpigi, Rev Ssemaganda Stephen, abadde Chaplain mu ddwaliro ly’e Kiwoko atwaliddwa mu busumba bw’e Ngoma era yoomu ku bamyuka ba vicar era y’atwala eby’obulamu ku kitebe kya lutikko e Luweero.\nRev William Mirimu okuva mu busumba bw’e Mpigi atwaliddwa mu ddwaliro e Kiwoko nga chaplain, Rev Mabiriizi Daniel Nsereko agiddwa e Bombo n’atwalibwa mu busumba bw’e Katikamu, ssonga Rev Dan Mwesigwa abadde e Katikamu aweereddwa obu Ssaabadiikono w’e Kikyusa.\nRt. Rev. Bishop Wilberforce Kityo Luwalira, akoze enkyukakyuka mu bakulembeze b’ekkanisa ez’enjawulo mu bulabirizi bw’e Namirembe.\nAbakyusiddwa kuliko Rev. Abraham Muyinda abadde e Bweyogerere kati ye Vicar ku lutikko e Namirembe.\nRev. William Kyeyune, abadde vviika kati atwaliddwa Kiteezi nga adda mu bigere bya Ssebina Semeyi Ssekiziyivu atwaliddwa Namayumba ssonga abadde e Namayumba Rev. Lumu aziddwa Namirembe ng’omubeezi wa vicar.\nRev. Edward Steven Kabanda abadde ku lutikko ng’omubeezi wa vicar, atwaliddwa Kiryagonja, ssonga Rev. Daniel Sserumbaawo abadde e Kiryagonja atwaliddwa Kkungu.\nRev. Moses Kakembo agiddwa e Kkungu n’atwalibwa e Bweyogerere, ne Rev. Joseph Luvumu abadde ku St. Peters Kalitunsi, Kyebando atwaliddwa Mutundwe.\nRev. Kisaakye Ntale agiddwa e Mutundwe n’atwalibwa e Nsangi nga adda mu kifo kya Rev. Daniel Ddumba eyawumudde.\nDr. Kimanje Emmanuel abadde chaplain w’e Buddo, atwaliddwa okutandika obusumba bw’e Kawaala\nRev. Kalema abadde e Kawaala, atwaliddwa mu kannisa y’e Kabale mu busumba bw’e Ntebe.


Enkaayana zibadde ku ttaka eryali erya Bbaasi z'Abaganda nga bombi, Drake Lubega ne Muhangi bawera nti buli omu ye mutuufu era Muhangi w'afiiride nga yaakamala okubowa ebizimbe bya Drake Lubega ne Yanga ebyazimbibwa ku ttaka lino erya Bbaasi z'Abaganda.\nMu mwaka 2002, KCCA eyali KCC mu kiseera ekyo yakkiriza okugaba liizi ku ttaka lya Bbaasi z'Abganda eri kkampuni mwenda ezeegatta ne zikola ekibiina; Uganda Bus Operators' Association (UBOA) oluvannyuma ekyafuulibwa kkampuni eyitibwa UBOA Investments Ltd.\nOkusika omuguwa kwasookera mu bakulira kkampuni zino, abamu nga balumiriza bannaabwe okwekomya ettaka n'obuyinza bwonna ku nzirukanya ya ppaaka ya bbaasi ate ng'ettaka lyabwe bonna.\nEkiseera ekyo kkampuni ya Horizon Coaches Ltd. ye yali eddukanya ppaaka ya bbaasi ng'obuyinza bwonna bwali mu mikono gya Muhangi, ng'ono ye nnannyini kkampuni ya Horizon Coaches Ltd.\nKu ttaka eryo erisoba mu yiika ebbiri, kwaliko akatale akayitibwa ‘Akatimba' ng'akatale ako kaali si kazimbe wabula ka bibaawo n'ebitiititi.\nAkatale kaasendebwa era ekibangirizi we kaali kkampuni ya UBOA Investments Ltd. n'etundawo.\nYaguzaawo abagagga okuli John Bosco Muwonge, John Ssebalamu ne Christine Nabukeera era ne bazimbawo ebizimbe okuli Premium n'ebirala era eyo teri nkaayana.\nOkutunda ekitundu ky'ettaka lino tekyasanyusa abamu ku bakulira kkampuni ez'enjawulo ezeegatta KCC n'eziwa ettaka.\nBaali bakyayogera ku butunzi obwo ate ne bawulira ebigambibwa nti kkampuni ya Total nayo bagisaliddeko ekitundu ezimbeko essundiro ly'amafuta . Kino kyasajjula abakulira kkampuni endala omunaana ezeegatta bagule ettaka eryo.\nBaalumiriza nti okutunda abamu tebaategeezebwa era kigambibwa nti baatuula ne basalawo nti ettaka eryo balitunde kubanga n'emyaka gya liizi etaano KCC gye yali ebawadde nga gikunukkiriza okuggwaako.\nMu 2005 , abakulira kkampuni omunaana baatuula nga munnaabwe Muhangi owa kkampuni ya Horizon Coaches Ltd. taliiwo ng'afunidde ebizibu e Mbarara gye yali aggaliddwa mu kkomera ne basalawo okunoonya omugagga atwale ettaka balitaase okuddayo mu KCCA.\nNga December 23, 2005, kkampuni musanvu ku kkampuni mwenda zaaguza Drake Lubega ettaka. Eno ye yali entandikwa y'olutalo wakati wa Drake Lubega ne Charles Muhangi.\nMuhangi yawakanya obutunzi buno nti bwakolebwa taliiwo era emigabo gye gyonna gyabalibwamu ssente naye byonna n'abigaana.\nAkeedi Nabukeera gye yawambye n'agituuma ‘Bazannya n'engo'\nMu ggandaalo lya Ssekukkulu yagenda n'amenya ebiyumba by'abasaabaze ebyaliko ekitundu ekimu n'azimbako ebizimbe bya Qualicel Bus Terminal era n'aguzaako ne mugagga munne Mansoor Matovu (Yanga) naye eyazimbako akeedi eyitibwa Nabukeera Plaza.\nMu 2006 Muhangi yamulumba n'ayagala okuwambawo kyokka n'amulemesa era okuzimba ku ppaaka awo amasasi gaanyooka.\nDrake Lubega yamumegga n'azimba n'amaliriza byonna ku biragiro bya kkooti.\nMu 2007 Muhangi yaggulawo omusango n'afuna ekiragiro. Yayingira mu ppaaka n'amalamu omwezi ng'asolooza kyokka Drake n'addayo mu kkooti era n'amufulumya.\nOluvannyuma baafulumya lipooti okuva mu ofiisi ya Pulezidenti ekola ku by'ettaka ng'eraga nti waaliwo ensobi eyakolebwa mu kukyusa obwannannyini bw'ettaka okuva mu mikono kya UBOA Investments Ltd. era ebyapa biddemu byekebejjebwe.\nKino kyawa Muhangi amaanyi n'ayagala okuddayo ku ttaka era n'agobwa ng'ateekwa kuggulawo musango mu kkooti Enkulu n'eragira nti ebyapa bisazibwemu kubanga kkooti y'erina obuyinza okulagira ku byapa.\nLubega yafuna ekiragiro kya kkooti ekinyweza ettaka lye. Mu 2011, Lubega yeekubira enduulu mu kkooti ya Ssemateeka ng'awakanya lipooti eyali ekoleddwa ku ttaka okwemulugunya ne bakugoba era olutalo ne lubeerawo lunene n'emmundu ne zivaayo kyokka nga Muhangi talina kiragiro kya kkooti kiragira kusazaamu byapa bya Lubega okuggyako lipooti y'akakiiko k'ettaka.\nDrake Lubega yajulira mu kkooti ey'oku ntikko abalamuzi bataano: Jotham Tumwesigye, Mayambala Kisaakye Stella Arach-Amoko, Eldard Mwangusya ne Lillian Tibatemwa, nga May 26, 2017 baagoba okujulira kwe ng'awakanya ensala ya kkooti ejulirwamu eyasalawo nga April 29, 2015 okumusingisa omusango.\nNga July 2017, Muhangi yawandiikira omuwandiisi wa kkooti ejulirwamu ng'amutegeeza nti ssente z'engassi yazifuna kati ayagala kiragiro ayingire ku ttaka lye.\nOmuwandiisi wa kkooti ejulirwamu Deo Nizeyimana yawandiikira omulamuzi Remy Kasule amuwabule ekyokukola ng'amugattiddeko okukkiriziganya okwali mu kkooti nga Lubega aggyayo omusango nga July 22, 2016.\nMuhangi yalemerako okusaba ekiragiro kya kkooti era ebbaluwa nnyingi nga ziva mu ofiisi ya Ssaabaluhhamya wa gavumenti ku by'amateeka zaafuluma.\nNga July 21, 2017 omumyuka wa Ssaabawolereza wa Gavumenti Mwesigwa Rukutana yawandiika ebbaluwa ng'erimu ebiragiro byonna ebizze bifulumizibwa okuva 2011 era n'alagira nti tewali kiragiro kya kkooti kikkiriza Muhangi kuyingira ku ttaka nti embeera esigale nga bw'eri.\nNga October 23, 2018, Muhangi yazzeeyo mu ofiisi etaputa amateeka n'afuna ebbaluwa eriko omukono gwa Charity Nabasa eyamuwadde ebbaluwa ku lwa mukama we ataputa amateeka eyaluhhamizza nti Muhangi yagobwa mu bukyamu era poliisi emuyambe okuddayo ku ttaka lye.\nAbaggyiddwa mu bwa yaaya bazziddwa mu ssomero\nBofiisa ba Poliisi babanguddwa ku ddembe ly'abaana\nAb'e Makindye babanguddwa mu byemikono


Bukedde Online - Munnayuganda eyagenda ku kyeyo ne bamukwatirayo aweereza abooluganda obubaka ng'alaama!\nAbalwadde ba Sukaali balojja kye bayitamu...\nTumukunde twamukutte lwa kulya mu nsi ye...\nFFAMIRE y’omukazi Munnayuganda eyakwatiddwa e Saudi Arabia esobeddwa eky’okukola.\nByakatonda mutabani wa Nanyonga ne Herbert Messach Kiberu muliraanwa nga basobeddwa.\nRuth Nannyonga eddoboozi lye yasembye okuweereza aba ffamire ye yagambye nti, ‘Maama Sandra nkubuulira ebigambo byange bino ebisembayo mukwano, abaana bo babeerewo, batuule bakkakkane, bategeere nti, omuntu akeera ku makya n’afa.’\nYagasseeko nti, ‘Maama Sandra bwentyo bwe ηηenze mukwano, nfubye nga bwe nsobola ne nnemererwa, ekifo kye nfi iriddemu bakiyita Jeddah naye ng’enkwe ze nfi iriddemu zonna zaava ku mukama wange eyantwala bwe balaba nti obaguddemu, ojja kudda e Uganda oyogera ekituufu nti abaana babatunda era babatta, naawe balina kukutta.’\nOkuva ku Mmande lwe yaweerezza eddoboozi lino, aba ffamire tebazzeemu kumuwuliza n’essimu gye yabadde akozesa yavuddeko.\nYagasseeko nti, baabadde bamusibidde mu kifo we basibira abaana era bangi be yabadde alabye nga babasse mu kifo kino.\nEbigambo bino, yabadde abigamba muliraanwa we ku kyalo Kazinga – Lugoba mu ggombolola y’e Nabweru mu Munisipaali y’e Nansana amukuumire abaana be be yaleka. Yamwegayiridde amuyambe alabirire abaana be, k’aba aliddeko n’abaana be, abaweeko nga bwe bakula batandike okwetakulira.\nMu katambi akalala yagambye nti, ‘Ensi bw’etyo, twagala nnyo ssente ez’obwereere, abaana bagambe beegendereze ensi n’abantu be bakolagana nabo, twajja eno kutetenkanyiza baana naye bigaanyi, obulamu bugenda.’\nRichard Byakatonda mutabani wa Nannyonga omukulu asoma ku ttendekero e Kyambogo yagambye nti, nnyina yagenda mu October 2018.\nKkampuni ya Triple World Group Ltd. esangibwa e Wakaliga mu Kampala, ye yamutwala.\nYagasseeko nti, nnyina yatwalibwa n’abantu abalala era ennyonyi eyabatwala, yasooka kuyitira Ethiopia n’oluvannyuma ne yeeyongerayo e Saudi Arabia.\nBba wa Nannyonga, Benon Barugahare omuvuzi wa takisi ku siteegi y’e Bwaise mu ppaaka enkadde yagambye nti, bakkiriziganya ne mukyala we agende ebweru anoonye ku ssente kubanga embeera mu Uganda yali ekalubye.\nYagambye nti, oluvannyuma lw’okuwuliriza obutambi mukyala we bwe yaweerezza muliraanwa waabwe, amaanyi gaamuweddemu.\nOno yagambye nti, amaloboozi gaabakubye entiisa ey’amaanyi kubanga n’eddoboozi lya Nannyonga lyakyuse okwawukana ku lye babadde bamanyi.\nBAASOOSE KWAGALA KUMUWA BUTWA\nMessach Herbert Kiberu muliraanwa wa Nannyonga yagambye nti, ebizibu byonna Nannyonga byalina essaawa eno, byatandika wiiki bbiri eziyise mu maka ga mukama we eyamugula ng’atuuse e Saudi Arabia.\nYagambye nti, mu bye yabannyonnyodde, yabategeezezza nti, baasoose kwagala kumuwa butwa bwe baabadde bateze mu buwunga wabula omutima ne gumukubira nti, bye bamuwadde byandiba nga si bituufu.\nYagambye nti, yakubye e Uganda essimu n’abuuza ebigambo ebyabadde biwandiikiddwa ku buwunga bwe baamuwadde n’akizuula nti bwabadde butwa n’adduka.\n“Bwe yadduse, yatambudde kiwalazzima n’asanga ekikomera nga kiringa kifulukwa mwe yasuze abakuumi abaamulabye ne bategeeza poliisi n’emukwata.” Kiberu bwe yategeezezza.\nYayongeddeko nti, abaserikale bwe baamukutte, baakubidde mukama we gye yabadde adduse ne bamumuddiza ne mukama we n’amukwasa nnyina (wa mukama we) eyamututte mu ddwaaliro kyokka oluvannyuma n’alagira ne bamuggyayo ne bamuzza awaka.\nYagambye nti, ku ssaawa nga 5:00 ez’ekiro, waliwo abasajja babiri abaamukimye awaka nga bamugambye nti, baabadde bamukomyawo Uganda ne bamulaga ne tikiti y’ennyonyi n’ensawo gye baabadde bamugulidde gy’akomawo nayo.\nKyokka ye Nannyonga mu butambi bwe yaweerezza yagambye nti, tikiti y’ennyonyi yabadde ya kicupuli era tebaamututte ku kisaawe kulinnya nnyonyi, baamututte mu kiyumba gye bakuηηaanyiza abawala Bannayuganda n’abalala abatwalibwa e Saudi Arabia okukola, ekiri okumpi n’ekisaawe ky’ennyonyi ekya Abdullah Aziz Airport.\nNannyonga mu Uganda yaleka abaana bana, bba be yagambye nti, tamanyi bw’agenda kumalako nabo kubanga mukyala we y’abadde aweereza ssente ezibabeezaawo n’okusasula ennyumba.\nOMUKAZI Y’ALIKO OBUZIBU – ABAAMUTWALA;\nNannyonga okugenda ku kyeyo, yayitira mu kkampuni bbiri. Yasooka kutuukirira aba Afrisan abaamukwasa kkampuni ya Triple World.\nBenson Mulokozi akulira kkampuni ya Afrisan bwe yatuukiriddwa yagambye nti, ensonga za Nannyonga yabadde azitegeddeko era kkampuni ya Triple World y’ezivunaanyizibwako okulaba ng’akomezebwawo e Uganda.\nKyokka ono obuzibu bwonna yagambye nti, buli ku Nannyonga kubanga baamugulira tikiti y’ennyonyi akomewo e Uganda wabula n’asalawo okudduka oluvannyuma lw’okufuna olugambo okuva mu bawala abaliyo nti bw’aneewaggula ku bakama be, ajja kufuna omulimu omulala omulungi.\nKu by’okusibwa kwa Nannyonga yagambye nti, e Saudi Arabia poliisi bw’ekwata omugwiira yenna, bamuteeka we bakuumira abantu ab’okutikkibwa ku nnyonyi okuzzibwa ewaabwe era Nannyonga poliisi erabika yamuteeka mu kimu ku bifo ebyo nga bwe bamukolera ku by’okumukomyawo mu Uganda.\nOno ebisingawo yajulizza Tomson Mwesigwa akulira kkampuni ya Triple World kyokka ono bwe twamutuukiridde ku ssimu, yagambye nti, ensonga za Nannyonga azimanyi wabula tezirina we zimukwatirako.\nEmmotoka etomedde omuntu mu dduuka n'afiirawo


Bukedde Online - Abajaasi babavunaana kusomola byama\nAb'oludda oluvuganya gavumenti baleese kampeyini...\nAba NRM abaagaanye 'Okugikwatako' bubakeeredde...\nAKAKIIKO akakwasisa empisa mu kitongole ky’amagye ekikessi ekya Chieftaincy of Military Intelligence (CMI) kaggalidde abajaasi mukaaga abaasomodde ebyama by’amagye ne babisaasaanya ku mikutu gya yintanenti.\nAbajaasi nga bali mu kkooti.\nAbajaasi abaakwatiddwa ne basimbibwa mu kakiiko akakwasisa empisa akakulirwa Col. Tom Kabuye, bali ku ddaala lya Captain ne Lieutenant.\nNnamba RO/09949 Capt. Emmanuel Kyamwiru owa (SFC), RO/10210 Capt. Shemu Nakora ow’ettendekero ly’abajaasi e Kalama, RO/12825 Lt. Wilson Kahamba, RO/12080 Lt. Ronald Watwaluma, RO/13552 2 Lt. Ronald Kabagambe ne RO/13560 2 Lt. Michael Asiimwe abakolera ku Oliver Tambo Leadership School e Kaweweta be baavunaaniddwa.\nBaavunaaniddwa omusango gw’okuvvoola enneeyisa n’okukola ebintu ebikontana n’akawaayiro nnamba 178 ak’etteeka lya UPDF nnamba musanvu erya 2005.\nBwe yabadde asoma omusango oguvunaanibwa abajaasi bano, omuwaabi w’akakiiko Lt. John Emmanuel Alihihi yategeezezza nti, wakati wa November 19 ne 23, 2017 nga bakozesa emikutu gya yintanenti, baakoppa ne basaasaanya ebyama ebyekusifu ebimanyiddwa nga ‘General Administrative Order’ (GAO) kkopi eya 36.\nYagasseeko nti, tebaakoma ku kubikoppa, baabisaasaanya ne ku mikutu gya yintanenti emirala.\nOmuwaabi w’akakiiko yategeezezza nti, ebyama ebyekusifu ebyasaasaanyizibwa byalimu amannya g’abantu abaali bakuziddwa amadaala n’ebiragiro by’emirimu gyabwe nga tebafunye lukusa.\nN’agamba nti, omwogezi wa UPDF yalina olukusa okukola ekyo nga naye aweereddwa ebiragiro okuva mu bakama be.\nSsentebe w’akakiiko Col. Kabuye yategeezezza abavunaanibwa nti, ekibonerezo ekisinga obunene ku muntu azzizza omusango guno kuba kusibwa emyaka ebiri n’oluvannyuma n’agobwa mu magye.\nKabuye yalagidde basibwe emyezi ebiri mu bbaalakisi y’amagye e Makindye oluvannyuma lw’okukkiriza nti omusango ogubavunaanibwa gwabasinga ne basaba ekisonyiwo nga bagamba nti baakikola mu butamanya n’okucamuukirira olw’okumanya nti mikwano gyabwe gyali gikuziddwa mu magye.\nAbasibe baaweereddwa amagezi bwe baba tebamatidde na kibonerezo kyabaweereddwa okuwandiikira kkooti y’amagye etuula e Makindye etwala n’akakiiko akakwasisa empisa mu CMI n’ennaku14 tezinnaba kuyitawo.\nAbasuubuzi b'amasimu balonze akakiiko okununula emmaali yaabwe\nBakutte abeebijambiya abaayingiridde Abayindi\nAgambibwa okutomera omwana nadduka bamukwatidde mu Industrial Area\nAnthony Joshua aggunze Klitschko


Owa MOVIT atuuyanidde mu kakiiko k'ebyettaka\nBwe baatandise okumubuuza annyonnyole ky’amanyi ku ttaka ly’e Jinja kwe yasengula abantu, awo n’asaba Omulamuzi Catherine Bamugemereire amukkirize ayogere mu Lunyankole kubanga mw’asinga okwegazaanyiza.\nBya BENJAMIN SSEBAGALA NE ALICE NAMUTEBI\nOMUGAGGA wa MOVIT olwatuuse mu kakiiko akaamuyise ku by’ettaka kwe yasengula abantu, yasoose kulagirwa akube ebirayiro. Ekiragiro yakikubye mu Lungereza era akakiiko ne katandika okumubuuza nga kakozesa Olungereza.\nMunnamateeka w’akakiiko Ebert Byenkya yamubuuzizza amannya ge mu bujjuvu n’emirimu gy’akola gyonna.\nYategeezezza nti ye nannyini kkampuni ya Simplastics ekola ebintu bya pulasitiki, dayirekita mu Birus Property Services era y’akulira Movit ekola ebizigo eby’olususu n’enviiri.\nEkizimbe ekyazimbibwa ku ttaka erikaayanirwa.\nOmulamuzi yalagidde bawummule nga banoonya omutaputa w’Olunyankole.\nAwo abantu abaasengulwa mu kizimbe ekiri ku poloti 60/62 mu kibuga Jinja kwe kutandika okukuba jjejjerebu nti “Ettaka limulakidde.”\nBirungi yabadde awerekeddwaako munnamateeka Bernard Mutyaba, era obwedda amwebuuzaako ku bibuuzo ebyabadde bimubuuzibwa.\nOmutaputa w’Olunyankole yalabise era akakiiko ne kaddamu.\nBaatandise okubuuza Birungi Badayirekita abalala mu kkampuni ya Birus mwe yayita okufuna ettaka eryo n’ategeeza nti kuliko ye (Simpson Birungi), Jovias Birungi mukyala we, Bernard Mutyaba omuwandiisi ku lukiiko lwa Birus era ye munnamateeka eyamuwerekeddeko, kuliko mutabani we n’ategeeza nti amannya g’abalala yabadde ageerabidde.\nByenkya yamujjukizza nti Mutyaba gwe yabadde atambudde naye ye muwandiisi wa kkampuni ate munnamateeka we n’olwekyo asobola okumutuma n’aleeta ebiwandiiko ebirambika Badayirekita.\nByenkya yamulagidde annyonnyole ku ngeri gye yafunamu ettaka lino n’ategeeza nti babbulooka be baamutwalayo ne bamulaga poloti ng’eriko ekizimbe kikadde nnyo nga kirimu abantu kyokka teyabeebuzaako kubanga batera okuwa ebitakwatagana.\nBabbulooka baamutegeeza nti ettaka lino yali asobola okulifuna ku ssente entono ate nga liri mu kifo ekirungi.\nEttaka eryogerwako ly’eririko Busoga Mall ku Aridina road e Jinja ekizimbe ekikwatagana n’akatale k’e Jinja.\nByenkya yabuuzizza Birungi annyonnyole ku muwendo gwe yasasula okufuna ettaka lino n’ayanukula nti bwe yatuukayo n’alaba nga mulimu abantu n’asooka yeekuba ng’amanyi nti bajja kumutawaanya.\nBabbulooka baamusaba ssente ebisigadde abibalekere babikoleko.\nAkakiiko bwe kaamubuuzizza omuwendo gwa ssente ze yasasula n’ategeeza nti emyaka mukaaga mingi yabadde tasobola kujjukira.\nByenkya yamulabudde ayogere amazima kubanga okuwa eby’obulimba kivaamu ebizibu.\nYasumulukuse n’ategeeza nti yabasasula obukadde 70 bakole omulimu guggwe bamukwase ekyapa.\nBaamubuuzizza erinnya lya bbulooka w’ettaka gwe yayitamu n’agamba nti ajjukirako limu lyokka erya Ibanda.\nYalabuddwa ajjukire ebintu nga bwe byali kubanga okwerabiralabira kiyinza okuvaamu ebizibu.\nByenkya yamubuuzizza oba bwe yagenda mu minisitule y’ebyettaka okulaba ebikwata ku ttaka teyakizuula nti poloti 60/62 yaliko liizi ya myaka 99.\nYategeezezza nti teyafaayo kusoma mu fayiro kumanya birimu.\nBirungi yagambye nti bwe yamala okusasula n’atuma abantu abaamuleetera ebbaluwa eraga nti bamuwadde omukisa okugenda mu maaso.\nAwo n’awandiikira Uganda Land Commission eyamuwa liizi ya myaka etaano kyokka nga bamulagidde nti singa emyaka etaano giggwaako nga tazimbye bagimuggyako.\nLiizi yagisasulira 2,300,000/- olwo n’asasula 115,000/- nga “Ground rent”.\nBirungi nga tannaba kutuula mu maaso g’Omulamuzi waasoseewo Emmanuel Olauna Orum eyali Under Secretary mu minisitule y’ebyobusuubuzi mu kiseera we baamenyera ekizimbe okwali abasuubuzi.\nOlauna yategeezezza nti yawandiika ebbaluwa eraga nti ettaka eririko enkaayana mu kiseera kino yalaga nti tewaali buzibu okuliwa Birungi.\nYategeezezza nti waliwo eyakiikrira Birus eyamuvuga okumutwala e Jinja okulambula ettaka lino nga June 12, 2014 bwe yavaayo enkeera yamukeera bukeezi okumusaba amuwandiikire ebbaluwa emukkiriza okutwala ettaka lino.\nYategeezezza nti bino byonna yabikola ng’agoberera ebiragiro bya Gen. Kahinda Otafiire kubanga y’eyali minisita w’ebyobusuubuzi.\nYategeezezza nti yejjusa okubeera nga yakola kino kubanga azze akifuniramu ebibonerezo bingi okuva mu bakamaabe.\nAbasuubuzi abaali bakolera ku kizimbe kino e Jinja abalumiriza omugagga wa Movit okubamenyera ekizimbe n’asaanyawo bizinensi zaabwe nabo baayongedde okumulumiriza ng’ali mu kakiiko.\nAbasuubuzi abeegattira mu Aridina Twegaite Traders Association baalumiriza nti kkampuni ya Birus Property Services eya Birungi yamenyawo ekizimbe ng’eyambibwako poliisi mu matumbi budde ne bafiirizibwa.\nByenkya yamubuuzizza oba teyafuna kwekengera nga bamusasuza sente ntono okufuna liizi kyokka nga babbulooka yabawa obukadde 70 n’amuteeka ku nninga akakase oba ddala kuno tekwali kuwagira babbi okutwala ebintu bya Gavumenti.


Bukedde Online - KCCA yandiddiza aba Owino ssente zaabwe\nABASUUBUZI ba St. Balikuddembe (Owino) bafunye essanyu omulamuzi bwalagidde KCCAyetereeze, kuba yeesibye omusango gw’ettaka gwe baagiwaabira okutandika.Eggulo omusango gwabadde gusuubirwa okutandika okuwulirwa kyokka bannamateeka ba KCCA tebaasengese bulungi biwandiiko nga bwe baalagirwa Omulamuzi Musa Ssekana.\nMu bimu ku biwandiiko bye yagambye munnamatteeka wa KCCA, Denis Byaruhanga mulimu ebiraga nti KCCA ssente yazitwala , abasuubuzi baazeewola mu bbanka ,ekyapa yakibawa n’ensonga endala ezitaliiko kwegaana. Yagambye nti ezo bwe bazikkiriziganyako omusango gugenda kwanguwa era bayinza okuguwoleza essaawa nga ssatu nga guwedde kubanga abasuubuzi kye baagala ssente zaabwe ekiyinza okubakeereya okufuna ekyapa.\nByonna Byaruhanga yabikkirizza n’ategeeza nti agenda kubisengeka bulungi. Obwedda omulamuzi ayogera abasuubuzi ba St. Balikuddembe abaabadde mu kkooti basekera mu kikonde. Omulamuzi yalagidde nti omusango gugenda kutandika okuwulirwa nga August 19 2019. Oluvannyuma Byaruhanga yategeezezza abasuubuzi nti KCCA eyagala bateese kubanga bonna ba wamu.\nSsentebe Kayongo Nkajja yategeezezza nti nabo okuteesa tebakugaana kyokka okusinziira ku ngeri gye balabamu KCCA eringaekozesa enkola y’okubakeereya beeyongere okufiirwa ate nga byonna ye yabireeta.\nMunnamateeka w’abasuubuzi mu kkampuni yaabwe eya SSLOA Kenneth Engoru yagambye nti omusango gw’abasuubuzi gweyogerera gwokka kubanga KCCA bye yabasuubiza teyabituukiriza.\nSSENTE ZIJJA ZITYA?\nKCCA yakkiriza okuguza abasuubuzi akatale ka St. Balikuddembe mu nkola ya liizi . Yabalagira bagisasule ensimbi obuwumbi buna n’obukadde 200. Abasuubuzi beewola ssente mu bbanka ya DFCU ng’esoose kwebuuza ku KCCA oba yakoze n’abasuubuzi endagaano.\nKCCA yakkiriza era aba bbanka ssente baaziteeka ku akawunta za KCCA. Okuva mu 2009 abasuubuzi bazze babanja ekyapa naye nga KCCA ebasuubiza okutuusa ssentebe w’olukiiko olufuga ettaka mu Kampala, Yusuf Nsibambi bwe yabategeeza nti ettaka lye basaba KCCA ligwa butereevu mu ofiisi ye era KCCA teririnaako kyapa. Baagenda ne balisaba mu butongole n’alibawa nga tebasasudde ssente. Kyokka KCCA yali yabatwalako dda ssente zaabwe.\nSsente zino ze bagamba nti ziwezezza emyaka 10 nga KCCA ezikozesa, baazisaba dda ezibaddize n’egaana kwekugikuba mu kkooti ezisasule ku mpaka nga etaddemu n’amagoba. Nga kkooti tennaba kutandika, omwogezi wa KCCA, Peter Kaujju yategeezezza nti bawakanya emitendera abasuubuzi mwe baayita okufuna ekyapa era balindiridde kkooti ebasalirewo oba ssente bazizzaayo oba ekyapa kiddamu ne kiwandiikibwa mu mannya ga KCCA


Bazudde abaana 2 ababadde bawambiddwa: Omu bamuggye Matugga omulala m ppaaka\nABAANA babiri abaabadde bawambiddwa bazuuliddwa. Omu yasangiddwa ng’asuuliddwa okumpi n’ekikomera nga bamuzinze mu bigoye.\nHusuna Katasi 4, baamuwambye okuva ku kikomera ky’abazadde be Hariya Nalweyiso ne Hassan Kalanzi e Nakyessanja, Kawanda mu disitulikiti y’e Wakiso bwe yabadde azannya ne banne.\nAte Winfred Atuhairwe, baabadde bamuwambidde mu ppaaka enkadde bwe yabadde ava ewa mukulu we e Ntinda. Omuvubuka Isma Mulondo ye yabadde amuwambye nga yasoose kwefuula amulagirira bbaasi z’e Bushenyi gye zisimba.\nYamuggyeeko essimu kyokka Atuhairwe n’ayanguwa okutegeeza abantu abaabadde okumpi abaayise poliisi n’emukwata ng’omusango guli ku fayiro nnamba SD:03/22/05/2018, ng’okunoonyereza bwe kugenda mu maaso.\nOmwana Katasi eyabadde azannya, Jovia Nabirye yamuyise amuwerekereko kyokka n’agaana kwe kumulumba ku geeti n’amusikambula n’amutwala.\nAbazadde baategedde wayisseewo akabbanga nti omwana waabwe awambiddwa.\nNALWEYISO MAAMA WA KATASI ANNYONNYOLA EBYABADDEWO\nEssaawa zaabadde 3:00 ez’oku makya, nabadde njoza ngoye Katasi n’agenda okuzannya. Namuyise nga tanziramu, bulijjo bw’agenda okuzannya olumuyita ng’ayanguwa okujja.\nNasituse okulaba ekyabadde kimutuuseeko kyokka bwe nabuuzizza banne ne bantegeeza nga bwe baabadde tebannaba kumulabako. Omutima gwankubye ne mmanya nti omwana wange bamubbye.\nMu mutima tekyabadde kyangu kukkiriza wabula nasazeewo okugeteeza abantu era abatuuze ne batandika okumunoonya n’abamu ne bataayiza mu buli kkubo we basuubira omuntu okuyita.\nBaamusan ze mu bigoye Susan Namuyiga yagambye nti; z’abadde ziwera essaawa 12:00 ezaakawungeezi ku Mmande ne tugenda ku poliisi y’e Kawanda okukola sitatimenti y’okubula kw’omwana naye twabadde tukomawo nga tuyitidde ku kkanisa ya St. Dominic Catholic Church e Kawanda ne tulengera enviiri nga zifaanana eza Katasi wabula nga bamuzinze mu leesu n’essuuka ng’enviiri zokka ze ziri ebweru.\nBwe nnamuyise kwe kuyitaba naye ng’omuntu ali n’omwana tetumutegeera.\nTwamubuuzizza gye yabadde atwala omwana nga byayogera tebikwatagana.Twamusanze alina omuntu gw’akubira essimu gwe yagambye nti ye yabadde agenda okumunona.\nAbatuuze baabadde baagala okukuba omukazi gwe baamusanze naye. Omwana yalumiriza Nabirye gwe baamusanze naye okumuwamba n’agamba nti yagezezzaako okumulemesa kyokka n’amusinza amaanyi.\nNabirye akuumirwa ku poliisi e Kawanda. Poliisi yategeezezza nti Nabirye agenda kugiyamba mu kunoonyereza kwayo.


Bukedde Online - Vision Group etongozza kaweefube ku kulwanyisa siriimu\nVision Group etongozza kaweefube ku kulwanyisa siriimu\nAkulira Vision Group Robert Kabushenga ng'annyonnyola\nKKAMPUNI ya Vision Group efulumya ne Bukedde ezzeemu okuttukiza kaweefube waayo ow’okulwanyisa akawuka akaleeta siriimu. Kaweefube ono atongozeddwa akulira kkampuni eno, Robert Kabushenga ku kitebe kyayo mu kibangirizi kya bannamakolera e Lugogo.\nKabushenga agambye nti ensagi zino abantu bagenze beerabira nti akawuka ka siriimu kakyaliwo era nga bwe bumu ku bulwadde obuluma abantu era nga bukyatta abantu kyokka nga tebakyabwogerako nnyo nga bwe kyali gye buvuddeko.\nYagambye nti, nga bakozesa emikutu gy’amawulire kkampuni ya Vision Group z’erina okuli leediyo, empapula z’amawulire, ttiivi n’omukutu gwa yintanenti mu mwezi guno ogwa November gwonna okutuukira ddala nga December1, 2018, bagenda kwogera wamu n’okuwandiika ku kawuka ka siriimu balage engeri akawuka kano gye kaatandikamu, biki ebyaliwo nga kaakazuulibwa, kiki ekikoleddwa okukakendeeza wamu n’engeri gye katawaanyizzaamu Bannayuganda.\nAyongedde n’agamba nti ensangi zino engeri abantu gye beeyisaamu ya njawulo. Waliwo abaana abazaaliddwa nga tebamanyi kawuka kano ate abalala bazaaliddwa nako wabula beetaaba mu bikolwa by’omukwano nga tebafuddeeyo kugezaako kwewala kukasaasaanya kubanga tebamanyi oba bakalina.\nKabushenga yagambye nti Vision Group egenda kwegatta ku gavumenti mu kulwanyisa akawuka kano era olwa December 1, 2018 ensi yonna lw’ennejjuukirirako akawuka ka Siriimu we lunaatuukira, Bannayuganda bajja kuba bategedde bingi ebifa ku bulwadde buno.\nYategeezezza nti eddagala eryaleetebwa okukendeeza ku kawuka ka siriimu lye lireetedde abantu obutafaayo kumanya bifa ku kawuka kano wamu n’enneeyisa yaabwe okukyuka kyokka ng’akawuka kano kakyaliwo era kasaasaanyizibwa mu bantu. Yagambye nti waliwo okunoonyereza okwakolebwa ng’abawala ennaku zino basinga kutya kufuna mbuto okusinga okufuna siriimu kye yagambye nti kya bulabe nnyo mu kaweefube w’okulwanyisa obulwadde buno


Bukedde Online - akakiikoOmusuubuzi w'omu Kiyembe abuziddwaawo n'asattiza aba famire\nakakiikoOmusuubuzi w'omu Kiyembe abuziddwaawo n'asattiza aba famire\nEmyaka 26 mu katale;Ugachick esajjakuddeAba\nOmuzeeyi agobaabantu ku ttakayeewuunyisizz...\nAdded 21st July 2018\nMilo ng’ali ne mukyala we.\nOMUSUUBUZI w’omu Kampala abuziddwaawo n’aleka aba famire nga basattira. Godfrey Milo 38, ow’e Ndejje nga musuubuzi w’omu Kiyembe ku kizimbe kya Zai Plaza ye yabuziddwaawo olunaku lwa Ssande nga yavudde awaka ng’agenze Iganga okuleeta ebyamaguzi bye kyokka okuva olwo tebannaddamu kumulaba.\nMukyala wa Milo, Dorothy Mushabe naye nga musuubuzi w’omu Kiyembe yategeezezza nti, bba yava awaka ku Ssande ku ssaawa 2:00 ez’oku makya ng’amugambye nti agenda mu kkanisa kusaba era bwe yavaayo n’ategeeza nti agenze Iganga ne 600,000/- ezaali ez’okusasula abaali bagenda okumuwa ebyamaguzi bye ebyali bivudde e Mombasa.\nMushabe yagambye nti yakoma okuwuliza bba ng’alinnye emmotoka ezigenda Iganga kyokka bwe yamukubira essimu ku ssaawa 10:00 ez’olweggulo kyokka nga teriiko n’asooka okulowooza nti kirabika omuliro guweddeko.\nYagambye nti yalinda bba nga tadda era obudde bwakya ng’essimu teriiko kyokka nga n’ebintu bye yali agenze okusasulira omusolo ebyava e Mombasa byali bimaze okutuuka ku dduuka. Yagambye nti mukwano gwe yamukubira essimu ng’ebintu bituuse kyokka nga bba talabika n’agenda ku dduuka era abaaleeta ebintu bwe yababuuza gy’ali ne bamutegeeza nga bwe baakomye okumulaba ng’abibatikka.\nKino kyandeetera okwekengera ne mbuuza akola ku mpapula, Richard Isaba kuba yabadde kwali ku mmotoka nti mmotoka yasimbudde etya nga temufunye ssente emitwalo 60, ng’atamattama ne mbatwala ku CPS. Poliisi yakutte Isaba n’omugoba wa mmotoka n’abagikolako okugiyambako mu kubuuliriza kwayo. Baasabye alina ky’amanyi ku kubula kw’omuntu ono atuukirire poliisi yonna\nEyali alogesa emisota e Lukaya yadda Ntebe kati atta ddya ppya\nAbatuuze bakoonye essabo lya munnaabwe e Kalungu


Bukedde Online - Bayodde abanene abalala mu Poliisi ne baggalirwa ku by'okutta Kaweesi\nAMAGYE gayodde basajja ba Gen. Kale Kayihura abalala mu kaweefube w’okukwata abo bonna abagambibwa nti balina akakwate ku kutemula Kaweesi n’obumenyi bw’amateeka obulala obuzze bubeerawo mu Kampala ne Wakiso.\nKigambibwa nti amagye galina olukalala lw’abantu ababadde bakola mu poliisi kyokka nga beenyigira mu bumenyi bw’amateeka be balina okukwata era nga kuliko boofiisa 25 ababadde beenyigira mu bikolobero.\nOkuva lwe baakutte Kayihura ku Lwokusatu, amagye gongedde okukwata abaserikale abalala abagambibwa nti balina kye bamanyi ku ttemu erigenda mu maaso mu ggwanga.\nPulezidenti Museveni naye bwe yabadde ayogera mu kusoma Bajeti yalaalise okusaanyaawo abo bonna abatemula abantu n’agamba nti wadde kibadde kitutte ebbanga nga tekigonjoolwa, ku luno agenda kukigonjoola.\nBAKWATIDDEMU BA MAJOR BASATU\nMu bantu abangi abaayooleddwa akawungeezi k’Olwokuna ne mu kiro ekyakeesezza Olwokutaano, kuliko abajaasi basatu abali ku ddaala lya Major kyokka nga baali baayingizibwa mu Flying Squad.\nBaabakwatidde Wandegeya wamu n’abamu ku baserikale ababadde bakolera mu Flying Squad abagambibwa nti babadde beenyigira mu butemu n’obumenyi bw’amateeka obulala.\nAbalala abaakwatiddwa kuliko abaakolako mu Flying Squad kyokka Kaweesi n’abawaliriza okuva mu poliisi.\nKaweesi ng’ayita mu buvunaanyizibwa obwali bumuweereddwa okukulira eby’abakozi mu poliisi, yawaliriza aba Flying Squad bangi okuddayo batendekebwe kubanga yali akizudde nti abamu tebaafuna butendeke busookerwako obubasobozesa okubeera mu poliisi ate abalala nga baali bamenyi b’amateeka ab’olulango.\nAbamu baalayira obutaddayo mu kutendekebwa, ne basalawo waakiri okudda ebbali; kyokka kigambibwa nti baasigala bawera okubaako kye bakola omuntu gwe baayogerako ng’eyali “abazzizza mu kyalo!”.\nAbalala abaagenda mu kutendekebwa nabo baagenda bakkukkuluma ate bwe baamaliriza okutendekebwa ne babaggya mu bifo ‘ebisava’ mwe baakoleranga ne babakanyuga mu byalo.\nOkugeza Moses Kasibante eyeeyita Kasiba bwe yava mu kutendekebwa e Masindi, baamuggya mu Kampala mwe yali amaze ebbanga ne bamusindika okukuuma ffaamu e Kisozi!\nAbamu ku be baasoose okukwata kuliko Herbert Muhangi eyabadde akulira Flying Squad, Col. Ndahura Atwooki eyali akulira ekitongole kya poliisi ekikessi, Richard Ndabwoine abadde akulira okunoonyereza ku buzzi bw’emisango obukolebwa ku yintaneti, Siraje Bakaleke eyali aduumira poliisi mu Kampala South ne Jonathan Baroza agambibwa nti ye yatuma abasajja ababiri abaayoola omusaayi mu kifo we battira Andrew Felix Kaweesi e Kulambiro mu Kampala.\nBaroza yali muyambi wa Gen. Kayihura ekiseera ekyo. Amagye gaasooka kukwata Nixon Agasirwe eyali akulira ebikwekweto eby’enjawulo, Joel Aguma eyali akulira ekitongole kya poliisi ekikwasisa empisa, James Magada, Faisal Katende n’abapoliisi abalala ne babaggulako emisango gy’okukwata abanoonyi b’obubudamu okuva e Rwanda ne babaddiza gavumenti ya Paul Kagame era abamu ne battibwa.\nNga baakatwalibwa mu kkooti y’amagye, looya waabwe yeemulugunya nti abantu b’awolereza baamutegeezezza nti babatulugunya nga baagala balumirize Kayihura nti yabatuma okutta Kaweesi.


Bukedde Online - Wuuno nnabbi eyalagula Trump okugwa ne Museveni okuwangula akalulu\nBakaluba Mukasa awangudde ekya ssentebe wa...\nOmusumba owa The heaven's gate Church of All Nationa avuddeyo n'akakasa okulagula kwe ku eyabadde omukulembeze w'eggwanga lya Amerika bwe bwatuukiridde n'atadda ku bukulembeze. Tumusiime yasinziira mu kusaba ku kkanisa ye e Wobulenzi nga August .08.2019.\nOmusumba Joseph Tumusiime owa The heaven's gate Church of All Nations\nMu kusaba kwe yasooka kusaba bannaddiini na buli mukulembeze waali okusabira ennyo eggwanga Uganda eryali linaatera okutandika okulonda abakulembeze olw'omuyaga gw'ebyobufuzi ogwali gutandise.\nYalagula okubaawo omusaayi oguyiika olw'obutakkaanya mu nzikiriza z'ebyobufuzi kyokka wadde yali yabiragula okubeerawo naye n'ategeeza nti Pulezidenti Museveni yali waakudda mu bukulembeze, ekyatuukiridde.\nOluvannyuma Omusumba Tumusiime ng'ali mu maaso g'abantu be yali asumba yategeeza nti yabikkulirwa nga Pulezidenti Trump yali waakubeera nnyo mu byafaayo bya Amerika kubanga yali waakufuga ekisanja kimu kyoka ekitaali kya bulijjo mu ggwanga eryo.\nYayongera n'ategeeza nti Joe Biden yali waakumutawaanya nnyo era yali waakujja okumwesimbako ku kifo ky'omukulembeze ate amuwangule.\nYasaba abawagizi ba Pulezidenti Trump okumusabira ennyo olw'okusomoozebwa kwe yali atandise okufuna mu bukulembeze bwe n'alabula nti singa Katonda tamuwandako ddusu okufuna ekisanja ekyokubiri mu ggwanga lya Amerika kijja kubeera lufumo nakyo ne kituukirira.\nYasabye ba Minisita abaawanguddwa mu kalulu obutanyiiga na kulekulira bibiina byabakubizza wabula bakolere wamu n'abawangudde mu kukulaakulanya ebitundu byabwe basobole okufuna omukisa okuyitamu ku bisanja ebijja.\nBabawadde obutwa mu nva, omu afudde


Bukedde Online - Poliisi eggye omulambo ku bakungubazi okuzuula ekyamusse\nPoliisi eggye omulambo ku bakungubazi okuzuula ekyamusse\nEngeri ISO gye yakutte yinginiya wa MTN\nAbaakwatibwa ku by'okutta abawala bavunaan...\nAdded 8th July 2018\nAbakungubazi nga bawereekereza poliisi ebigambo.\nPOLIISI erinnye eggere mu kuziika omuvubuka atankanibwa enfa ye nga kigambibwa nti yatugiddwa ne bamusuula mu nnyanja okubuzaabuza obujulizi, era yeezoobye n’abakungubazi okubaggyako omulambo okugutwala okugwekebejja.\nPoliisi y’e Kammengo y’eremesezza abakungubazi okuziika omulambo gwa Paul Ssempala 18, abadde yatwalibwa mu bitundu by’e Ntebe okukola wiiki bbiri eziyise kyokka ne bakomyawo mulambo. Bino bibadde Kabira mu ggombolola y’e Kammengo mu Mpigi.\nSsempala babadde baakamutwala okukola omulimu gw’okutunda edduuka e Kigungu mu Ntebe kyokka ne bamukomyawo nga bagamba nti yabadde avuba n’agwa mu nnyanja. Kino kiggye jjajjaawe, Tomas Ntege mu mbeera n’atemya ku poliisi nga batandise okusabira omwoyo gw’omugenzi baziike mu bwangu.\nPoliisi yabasinzizza amaanyi n’egubaggyako ne gutwalibwa mu ddwaaliro e Mulago okwekebejjebwa. Poliisi yasoose kubabuuza ekyasse omugenzi wabula ne batamattama nti yabadde avuba kyokka oluvannyuma ne bategeeza nti abadde alunda nte ekiwalirizza poliisi okugubaggyako nga beekengedde nti wandibaawo ekikyamu kubanga baamusaba nnyina, Teopista Nakataaba nti agenda kukola mu dduuka.\nNakataaba ategeezezza poliisi nti mutabani we yakoma okumukubira ku Ssande ya wiiki ewedde ng’alaajana nti bagenda kumutta essimu n’ekutuka teyaddamu kumuwuliriza okutuusa ku Lwokusatu bwe baamukubidde nga bamutegeeza nti yagudde mu nnyanja ng’agezaako okuwuga n’afa. Abooluganda abamu baategeezezza nti omugenzi yatugiddwa ne bamusuula mu nnyanja okubuzaabuza obujulizi\nFik Fameica ayimba Tonsukuma ekivvulu kimusukumye n'akiwuliramu!\nEbifaananyi ssonsomola eby'Embuutu y'Embuutikizi Meketa\nMateete Fc esitukidde mu mpaka za Begumisa Foundation


Bukedde Online - Bajeti y’eggwanga esomebwa leero\nBajeti y’eggwanga esomebwa leero\nOwa bodaboda gwe baateeberezza okutta munne...\nEngeri dokita gye yagaanye okujjanjaba omulwadde...\nOLWALEERO Minisita w’Ebyensimbi Matia Kasaija, lw’asoma bajeti y’omwaka gw’ebyensimbi ogwa 2019/2020 ey’obuwumbi obusukka mu 40,4\nMinisita Matia Kasaija lwe yasoma bajeti omwaa oguwedde.\nOLWALEERO Minisita w’Ebyensimbi Matia Kasaija, lw’asoma bajeti y’omwaka gw’ebyensimbi ogwa 2019/2020 ey’obuwumbi obusukka mu 40,480.\nBajeti egenda okusomebwa yayisibwa dda Palamenti nga May 24, 2019 era nga buli ekirimu kyakkaanyizibwako dda. Ekigenda okukolebwa kwe kwanjulira eggwanga ebintu ebisuubirwa okussibwa mu nkola okutandika nga July 1, 2019.\nPalamenti yayisa bajeti eno ey’obuwumbi 40,480, ng’ebitundu 75 ku buli 100 zisuubirwa kuva mu misolo egikuhhaanyizibwa mu ggwanga ate ebitundu 25 ku 100 zive mu bagabi b’obuyambi n’okwewola mu mawanga ebweru.\nMinisita Kasaija yagambye nti, leero agenda kutangaaza eggwanga ku nkola ya Islamic Banking egenda okussibwa mu nkola esobozesa abantu okwewola ssente omutali magoba.\n“Abo bonna ababadde bawakanya enkola eno, hhenda kubalaga obwetaavu bwayo kuba okusinziira ku ngeri bbanka z’ebyobusuubuzi gye zisabamu amagoba amangi, enkola ya Islamic Banking bwe buddukiro” Kasija bweyagambye.\nMinisitule y’ebyenguudo ye yatutte omutemwa ogusinga obunene nga yaweereddwa obuwumbi 6,400 nga bye bitundu 16 ku 100 ebya bajeti.\nEbyokwerinda biweereddwa obuwumbi 3,610 nga by’ebitundu 9 ku 100 era nga ye minisitule eyakutte ekyokubiri.\nMinisitule y’ebyenjigiriza eri mu kyakusatu n’ obuwumbi 3,280. Ebyamasannyalaze n’ebyobugagga by’omu ttaka byafunye obuwumbi 2,950. Ebyobulamu byafunye obuwumbi 2,500 ate ebyobulimi ne biyiikamu obuwumbi 1,400. Ku luno zaalinnye okuva ku buwumbi 892 ze byafuna omwaka oguwedde.\nGavumenti z’ebitundu zaafunye obuwumbi 1,262. Ebyobulambuzi byaweereddwa obuwumbi 157, ebyobusuubuzi n’amakolero obuwumbi 171. Minisitule y’ebyettaka obuwumbi 193, ebyamazzi n’obutonde bw’ensi obuwumbi 1,042.\nMinisitule y’ebyatekinologiya n’okuluhhamya eggwanga bye byasinze okufuna ssente entono nga ziwera obuwumbi 123.\nKyokka waliwo ababaka abaawakanya Bajeti eno nga baakulemberwamu Muhammad Muwanga Kivumbi (Butambala) nga beemulugunya nti, Gavumenti yali esussizza okwewola ssente.\nBaasemba eddwaaliro ly’e Mulago liweebwe obuwumbi busatu n’ekitundu zeeyambisibwa okutumbula embeera y’ekifo awatuukira abalwadde abali mu mbeera embi.\nObuwumbi obuwera 109,206 baali baagala ziteekebwe mu nsawo y’okukulaakulanya abavubuka eya Youth Livelihood Programme kisobole okuyamba okumalawo ebbula ly’emirimu.\nEnkola y’okulinnyisa emisaala gy’abakozi ba Gavumenti baasaba kikolebwe lumu nga tebaawuddeemu\nbakozi bamu. Ssente bwe ziba teziriiwo, baawabula Gavumenti okugira nga yeesonyiwa eby’okulinnyisa emisaala.\nbajeti ya 2019/2020,\nUNRA eyiiseemu omusimbi mu bajeti esooka\nPalamenti eyisizza Bajeti y’eggwanga ey’omwaka 2018/19: Ya buwumbi 32,567


Obukodyo mukaaga bwe nkozesa okulembeka ss...\nAbooluganda, abako n'abeemikwano baakedde mu ssanyu okwaniriza Sekajugo mu bitiibwa e Kiboga ku Lwokuna ng'ayanjulwa mu maka ga kitaawe wa Julie ayitibwa Ronald Ssemugga. Baakomye ku munaabo bwe baakabatemye nti omuko yabadde takyazze.\nEbintu byonna nga bitambudde, ekiseera kyatuuse ssenga ow'ensonga n'asituka okulaga omuko, kyokka abagenyi naddala ab'oku kyalo ababadde tebakirabangako, kyabaweddeko bwe baalagiddwa ekifaananyi kya Sekajugo.\nEkifaananyi kyabadde kikwatiddwa muganda wa Sekajugo era abantu olwakirabye ne batandika buli omu okwogera by'asanze.\nBangi baabitapuse nga Sekajugo bwe yeekubye Julie ku ssaawa esembayo wabula Bukedde bwe yatuukiridde Julie yategeezezza nti bakkaanya ne bba nti tajja kusobola kujja olw'emirimu gyaliko.\nSekajugo akolera mu Budaaki nti era mu kusooka bakama be baali bamukkirizza okujja kyokka oluvannyuma ne bamugaana olw'emirimu. ‘‘Ndowooza Abazungu emikolo gy'obuwangwa bwaffe tebagimanyi naye embaga bw'eneetuuka ajja kukomawo mu Uganda,'' Julie bwe yategeezezza.\nYannyonnyodde nti kino ab'eηηanda n'emikwano baakitegeera naddala nnyina era ne bamutegeeza nti tebafaayo kasita afunye omusajja.\nNg'omukolo tegunnabeerawo, Julie yasoose kukyusa linnya lye n'agattako erya ‘The Heart Beat' eryamulondeddwa Sekajugo. Omukolo gwabaddeko abayimbi ne basereebu abawera.\nEby'okwanjula ekifaananyi byasooka ku muyimbi Bella mu 2004, bba bwe yalemwa okudda e Uganda era emikolo gyali gigenda mu maaso n'asindika obubaka nga yeetonda.\nMunnakatemba Jamira Kalungi eyasuulawo Chris Evans naye ebintu byamutabukako n'akyaza ekifaananyi mu bakadde be nga bba, Fahad Kulumba alemereddwa okulabikako kyokka mu kwanjula bakama be baamukkiriza okuva mu Amerika n'abaawo.\nEkyewuunyisa, Jamira mukwano nnyo gwa Julie era ye yasoose okubeera metulooni we ku mukolo gwa ‘Intro Shower' ogwakulembedde okwanjula wabula yakyusiddwa luvannyuma ne bassaawo muganda wa Julie amanyiddwa nga Janat Kirungi.\nAbaakitegeddde baagambye nti Jamira yatidde kumwogerako ng'eyamuwadde amagezi g'okwanjula ekifaananyi kubanga ebyo yabimanyiira.\nNnannyini ttaka okuli essomero lya Gavt. aloopye


Bukedde Online - Ab'e Bamunanika beeraliikiridde ku minisita Muyingo\nAdded 18th January 2021\nMinisita Muyingo ng'annyonnyola.\nFAMIRE ez'enjawulo mu Bamunanika bali mu kwekubagiza olwa minisita Dr. John C. Muyingo okuwangulwa mu kalulu ekimulemesezza okudda mu palamenti. Beebuuza oba ddala anaayongera okubakulaakulanya naddala okubaweererera abaana nga bw'abadde akola.\nAbatuuze bagamba nti kino kiyinza okusannyalaza pulojekiti minisita z'abadde abakolera mu kitundu naddala ey'ebyenjigiriza.\nSsentebe w'ekyalo Kakoola ayitibwa Ponsiano Mugabi yategeezezza nti abavubuka abaavudde e Kampala abatayagala kuwuliriza n'okumanya pulojekiti ziyimirizaawo kitundu be baabakoze ekigambo.\n"Omusajja abadde atusomeseza abaana abasoba mu 347 buli mwaka nga bayingira siniya esooka. Tulina LC 1 mu Bamunanika wokka eziwera 247 kyokka yalagira nti buli kyalo ayagalako omwana omu asinze banne mu bigezo bya P7 amuweerere," Mugabi bwe yagambye.\nAte Ssentebe wa LC I owa Kasolo Kitobola ayitibwa Godfrey Tumukunde yagambye nti Dr. Muyingo y'abadde ayimirizzaawo abakadde.\nYagambye nti, aba bodaboda ku siteegi ez'enjawulo abadde abawadde ppikpipiki nga ne mu biseera bya corona emmere we yafuukira enzibu, yaliisa bangi.\nAbadde asikira b'e Buweeke ne Kasolo amasannyalaze ng'ebikondo bisimbiddwa. Ssentebe Tumukunde yasabye Pulezidenti Museveni asse ku bbali byonna ebyabaddewo mu kulonda abayambe ng'abatuuze b'e Bamunaanika akkirize ayongere Dr. Muyingo ekifo okumusobozesa okugenda mu maaso n'okubayamba abatuuze.\nDR. MUYINGO AYOGEDDE\nDr. Muyingo yagambye nti, ye agenda kwongera okuweereza ekitundu kye ekya Bamunanika mw'azaalibwa era omuli abantu be b'ayagala ennyo n'ekkanisa. Yagambye nti akkiriziganya n'engeri ab'e Bamunanika gye baasazeewo.\nYagambye nti emyaka 10 agezezzaako okukozesa obusobozi bwe, okutumbula n'okuzimba omusingi gw'ebyenjigirira mu Bamunanika. N'ayongerako nti abadde asomesa abavubuka, ayamba abakadde n'okwenyigira mu pulojekiti ezigatta abantu naddala ku mazzi n'amasannyalaze.\nYagambye nti kati agenda kusinga kwemalira ku bintu ebiyamba eggwanga lyonna okusinga ekitundu ekimu. Yategeezezza nti agenda kukola ekibiina nga kitwala ggwanga lyonna mw'agenda okuyisa obuyambi bw'abadde awa Bamunanika yokka.\nDr. Muyingo yawanguddwa omuvubuka wa NUP ayitibwa Robert Ssekitoleko. Ono kigambibwa nti yayitira mu mikono gya Dr. Muyingo eyamuweerera n'amaliriza emisomo ate n'amuyambako okuba kansala mu kitundu ekyo.\nBazudde omulambo gwa ddereeva wa tuleera eyakutte omuliro\nDr. Manyindo awummudde owa NBS awummudde\nBaddereeva ba lukululana beemulugunyizza\nAba LC be b'okugaba bbasale e Bamunanika


Male Mabirizi akabiide amaziga mu kkooti. – His Kingdom Broadcasting Services\nMale Mabirizi akabiide amaziga mu kkooti.\nMunnateeka Male Mabirizi akabiide amaziga mu kkooti ya buganda road bwabadde abulira kkooti okunyigirizibwa kweyayisindwamu mukomera e Luzira ekiro kyaleero nga ate kkooti enkulu bweyali nga emuwa ekibonerezo yamusindika mukomera ekitalya .\nOno agambye kkooti nga bwasula enjala ,asula bubi ekityobola eddembe ly’obuntu n’olwekyo asabye kkooti okuyisa ekiragiro eri ekitongole Kya makomera obutamuzayo eluzira bamutwale ekitalya.\nPrevious Amazaalibwa ga kabaka, emikolo gyongezeddwayo mu mwezi gwokutaano.\nNext OKULWANYISA ENVUBA EMBI


Bannamwandu beesombye mu lumbe lw''owa UPDF\nPoliisi ewabuddwa ku musango gw'omuyimbi Eddie Yawe 5 minutes agoEkitongole kitubidde n’eddagala lya disitulikiti ez’enjawulo 45 minutes agoMunnayuganda ali mu ggye lya Amerika avuddeyo ku 'sikoseero' 17 minutes agoOmusajja e Kabowa yeetondedde mukazi we gw'abadde afudde aka... 17 minutes agoMuseveni awadde Nyakairima obwa Minisita: Amusikizza Katumba... 17 minutes agoMicho atandise: Cranes eri Namboole mu kutendekebwa 1 hour agoEng’uumi enyoose ewa Chameleone 2 hours ago'Obwakyetwala busaanyawo ennyanja Nnalubaale' 17 minutes agoKkooti e Japan esalawo leero ku bya Namubiru: Azize okulya m... 17 minutes agoKony yaakatta abantu emitwalo 10 - UN 17 minutes ago\nBannamwandu beesombye mu lumbe lw'owa UPDFMayuge | Aug 23, 2012\nAb''''''''amagye nga basitudde essanduuke y''''''''omulambo gwa Kakube.\nBya Charles Okalebo ne Tom Gwebayanga\nOKUZIIKA omujaasi wa UPDF, eyafiiridde mu nnyonyi e Mayuge mu Busoga kubaddemu katemba, abakyala bana bwe beesowoddeyo nga bagamba nti bonna bannamwandu sso nga boofiisa ba UPDF abaawerekedde omulambo bagamba nti bamanyiiko babiri bokka.\nBino byabadde ku kyalo Busuyi mu Ggombolola y’e Wairasa ku Lwokubiri mu kuziika Warrant Officer 2 David Kakube eyafiira mu kabenje ka nnamunkanga eyagwa mu nsozi z’e Kenya ng’egenda mu ddwaaniro e Somalia.\nMu kuziika, abakazi 2; Judith Mary Nabuuma eyazze ne be yagambye nti bamulekwa basatu ne Monica Namajja eyagambye nti alina olubuto lw’omugenzi lwa myezi ena bazze nga bagamba nti balina okugabana ku buyambi obunaaweebwa bannamwandu ne bamulekwa ba Kakube.\nWabula ofiisa w’amagye okuva e Kimaka, Brig Kasiita Gowa yagambye nti bannamwandu UPDF b’emanyi era omugenzi be yaleka awandiisizza bali babiri; Judith Nandawula ne Juliet Nakanwagi n’abaana baabwe omukaaga.\nOluvannyuma kyasaliddwaawo ng’okuziika kuwedde abooluganda batuule basunsule mu bannamwandu ne bamulekwa amannya bagaweereze ku kitebe kya UPDF.\nGAVUMENTI YAAKULABIRIRA BAMULEKWA - MINISITA\nMinisita omubeezi ow’ekikula ky’abantu ng’era ye Mubaka omukazi owa Mayuge, Lukia Nakadama yagambye nti gavumenti yaakulabirira amaka g’omugenzi omuli okuweerera abaana n’okuyamba bannamwandu.\nEyali Minisita w’ebyobulimi, Aggrey Bagiire, Omubaka wa Bunya South, Idi Isabirye, Ssentebe wa LC5 e Mayuge, Omar Bongo, n'Omubaka wa Luuka mu Palamenti, John Bagoole baabaddewo mu kuziika.\nOmugenzi abadde yasomera Russia:\nKakube yayingira amagye mu 1999 oluvannyuma n’ayingizibwa mu ggye ery’omu bbanga n’atendekebwa mu bwayinginiya e Soroti we yava okutwalibwa e Russia okukuguka mu by’okukanika nnamukanga ekika kya Mi24, mwe yafiiridde.


Buli lubuto lwe nfuna luvaamu ku myezi esatu, nkole ntya okubuusa ku mwana?\nMu myezi esatu egisooka, tusuubira okuba ng’omwana atandise okutonda era ebiyinza okutaataaganya olubuto luno biwerako ekivaako olubuto okuvaamu. Mu bino mulimu: Okubeera n’endwadde z’ekikaba ezitajjanjabiddwa bulungi naddala kabootongo, enziku n’endala.\nBw’ofuna endwadde z’ekikaba ng’oli lubuto, kiyinza okuvaako okuvaamu olubuto kuba ebitundu bino biriraanye ne nnabaana ng’obuwuka bwe bumutuukako akosebwa ssaako olubuto lw’awaniridde ekiruggyamu ssinga toyanguyirwa kujjanjabwa. Endwadde zino zicankalanya nnabaana n’atabeera mutebenkevu kulera mwana olubuto ne luvaamu. Ate omwana bw’aba akuze, ayinza okwonooneka n’azaalibwa ng’ebitundu ebimu tabirina.\nMu mbeera eno, olina okutwala obuvunaanyizibwa ne wejjanjabisa obulungi endwadde zino nga weeteekateeka okulufuna.\nEkirala olubuto luyinza okuvaamu ng’omumwa gwa nnabaana munafu nga tegusobola kuwanirira mwana ali munda n’okumukuuma nga mulamu obutafuluma nga tannatuusa.\nOba ssinga omwana owookubiri ayawukana ku bisenge bya nnabaana, olubuto luvaamu. Omwana ono bw’aba atondebwa, omwana owookubiri alina okwekwata ku bisenge bya nnabaana kuba afunako omusaayi n’ebirungo ebirala, byonna ebimuliikiriza biyitira mu mwana owookubiri.\nEra omwana owookubiri bwe yeekutula ku bisenge bya nnabaana, omwana afa kubanga abeera takyafuna birungo bimuliikiriza ekireetera olubuto okuvaamu.\nMu mbeera eno, genda ew’omusawo w’abakyala akwekebejje era ojjanjabwe nga tonnadamu kufuna lubuto lulala.\nOlumu n’embeera gy’olimu oba enneeyisa yo esobola okuvaako okuvaamu embuto. Ssinga okozesa nnyo ebiragalalagala n’ebitamiiza kisobola okuvaako okuvaamu olubuto.\nFuba okulaba ng’olya bulungi ate ebika by’emmere byonna okusobozesa omubiri gwo okufuna ebirungo n’ebiriisa byonna ebyetaagibwa omwana ali mu lubuto ate n’aawe okukusobozesa okumuwanirira okutuuka ku myezi mwenda.\nEkisinga obukulu, laba omusawo w’abakyala akwekebejje ajja kuzuula ekivaako obuzibu era akuyambe okubuvvuunuka.\nEkibuuzo kiddiddwaamu Dr. Godfrey Ssekabira okuva mu Buyege Health Centre III.


Poliisi ekutte ababbi b'ente e Kajjansi - Radio Simba, The Best Luganda Station in the World !\nPoliisi ekutte ababbi b’ente e Kajjansi\nPoliisi enawunyi ey’e Kajjansi ekutte emotoka ebaddeko ente 12 enzibe n’abasajja babiri wabula omu akubiddwa amasasi agamutiddewo. Bano babadde babye ente mu bitundu eby’e Nakigalala.\nMoses Nsubuga ne Hassan Kashumba bebakwatiddwa n’ente enzibe erea bagiddeyo abasirikale ababadde basudde emisanvu mu kkubo amajambiya nga baagala okubatema okukkakana nga omu amanyiddwa nga Nsubuga Moses akubiddwa amasasi n’afiirawo.\nPoliisi yatemezeddwako abatuuze ababategezezza nti bano babadde balabibwako mu kitundu emisana nga befuula abaguzi b’ente kumbe nga bagezaako okumanya ddi ssaawa mmeka banyini nte webebakira, ente zirya ddi n’ebirala.\nKashumba yannyonyodde Poliisi nti babadde balambula ekitundu kino okumanya webanayita okudduka wamu n’embeera y’ekitundu. Emotoka okwabadde kutambulizibwa ente nnamba UAY 633G yakwatiddwa era nga wetwogerera ente 7 zezakazuulwako bannannyini zo.\nBuganda ejjaguzza amefuga aga 56\n‘Lwaki munyigiriza omuntu wawansi abasasulire omusolo gwa OTT’ – Bobi Wine